url: =Paunak thupil pawlkhat :: ZOMI DAILY\nposted on 4 October 2015 at 9:14 am Lomkholna: Article, RaphelKhuppi, Thangsiangh, Theihhuai\nPaunak pen Pilna-saal tawh kibang hi. Mihing piankhiat aa kipan nuntaksung theihhuai thute lungsim sungah a teentheih nangin Paunak kammal zangin thuhilh a,kimangngilh ngeilo hi. Ih Pu ih Pate zong minampi-namliante mah bangin,\nPaunak-thupil kicingtakin nei uh hi. Thukhat peuh a om ciangin, thu tampi gentaangin paunak khat kigenleh, muitu-in deihna hoihtakin kitel pah hi. Laibu phenin sim kisamlo hi. Tua Paunak-thupilte pen sisan sungah kiguangsa hi a, asia-apha khensiamna dingin thuhilhna-in kizang hi.\nZomi tualsuak paunak honkhat\n*Akpi nawi hawm. *Aaktui suam leh sila suam. *Aakpi khuan hang khuavak lo. *Aakgeh tuahloh zawngkhaal. *Aakta duhgawl kilawhkhup. *Aak khaguhin saipi man. *Aak ta mangkuan kitutu. *Aak ihmu bang. *Aak eek kawi nuihsan. *Aak ekkawi lawng ngam, suangtaat saatngam. *Aisa longeek aa zol. *A si masa puantuam tang. *Aikua han, tapkual han.\n*Baaltehtung tuisun. *Baak bang. *Baakvat bang. *Bangkua kanzo gatang thawl. *Beel gongheek leh thei va tuk. *Boih in kamei atun ciang tong ning ci. *Beli pakh. *Beli thoknawn gahpha. *Buipi suangzula tuak. *Buipi lei kei zong khua ngai. *Bui phakkuan aa tawp. *Bokbawn leh mantaa. *Bilvuhloh.\n*Ciahkuan baal em. *Ciamnuih gaal suak. *Cici tavakh. *Ciimnuai ah sa kibak, *Geeltui ah thuk. *Cinana sihphuut, veih suaksuak ek in zom. *Ci omlo sa lim lo.\n*Dahpa taptung kal. *Dahpa Kawl khuang. *Deihteel vaal. *Deeklam tuktuk zong gaal suak. *Duh omna leh ngaih omna. *Duhop samal man\n*Gangmuan bang. *Gaallu kihta gaallu tuak. Gangpil leh uipil kiman zolo.Gip zong leh khuai zong. Gilpi leh sakhau.\n*Hausa sialkhau let or Hausa sial mei let. *Hausa tel in kuangzawn ban.*Hausa thu leh Naupang thu. *Hakai pahtak lung heng. *Hikpi cihkhap zong nuamtuam. *Humpi gilkial in piaunel bak.\n*Khatlah katem, khatlah kapaai. *Khatvei leh simsing pak, khatvei leh zosing pak. *Komkim tapasal sagih nei zong nuakik. *Kamsiam siallei saang, kamsia in siallei loh. *Kawl zong tuidamin kiho. *Kawlmangpa thu aakpi’n phiat. *Kawlgit suluk. *Kauphe a sihnangin kungmui zuan. *Kaunei kisungsia. *Khau saulua kikai awk. *Khaikha agui ah gah.*Khuanung thutheih sa nua kap. *Keel tat nua aa keeldai kai. *Kawlzawng naipuan teeng.\n*Lamsak leh Pute kineek zolo. *Lawhsia leh zi khek ngeina. *Leiluah suang luah bang. *Lawmngaih leh mei-am saa. *Lo zonkhelh kumkhat, zi zonkhelh khankhat. *Lam tom nuam kumkua aa tunglo. *Lung nuntak. *Ling khei bang.\n* Mihing leh papo. *Mizawng paau leh tuisung pau. * Maitang singhawng belh. * Meima lo ah tho tu lo. *Meikhu paisuak. *Meima lian kideihlo. *Mittaw sial khaulet. * Mu zong hamsia. *Meikhu lian zuan. *Mimzang a lawi kai. *Mualmong aa meikai et. *Muhloh su bek kilei. *Mui zanglua kipeisat. * Miksi zong lubawk kiguan. *Mikhut aa gulman. *Mei awngkaal a nisa. *Meigong lung leh sazan taa. *Mawmaw thutah son.[Sihzang paunak]\n* Nu leh Pa thumang nahlawh peek. * Nahtang zong khil kinei. * Namtom khan leh tuita khan. *nauzaw ektum paii. *Naupang silpak deih. *Nunglam sodawh. *Nunglam mitnei. Numei thadah kungmui tu. *Nene puksi omlo, nelo sunggil kial. *Numei gilo in sukpum kuaitan. *Numei vaakhaat thusia zong. *Numei meisak aa mawh meikhangah tomlo. *Numei suutpom a vaal omlo. *Numei gilo phungkhen. *Numei lo-in inn kisuang lo. *Numei khua leh sakhi khua. *Nupi gilkial in beelkek. *Naucing muanhuai awngah ta. *Nupa lungtuak khuata zo. Na keel luphum. *Ngal hapaksa tumkik lo.\n*pasan sialnek. *Pathat tokhom guan. *Pengpelek bangin tungnun kituh. *Penglam ci sel.Pu lo-in Han tanglo.*phim leh khau. *Phalbi zuau ngei lo. *Phuluum phul nang leikha in petlet.\n*Sakhi a pi san, a no san. *Sakhi in a tat nang kuam kua khual. *Sa ahang sa-in si, galhang gal in si. *Sialkop gosa zong kikhen. *Siampi lo-in khua kisaat mawh. *Sagil tatlo thu kiplo. *Sahang meilet bang. *Sahaang laang cin sangak zong laang. *Sahang in a gial zahtak. *Sakhi manlo ngaltang tum. *Sakhuai. *Sazuk kipuak. *Sihlah lel hinlah lel. Si leh hing kimu. *Sial nupa zong sihphualah kiliak. *Simbeng zong kim ciciat tangzang kiguan. *Sung in duh a laizom mel phawk lo.\n*Taangham kin. *Tagah nawi muh. *Tagah nuamsa gawldawnah tuang. *Tapa hawmthawh tualgal suak. *Tanu pahtak zawlgai. *Tangtel sihtan. *Thawlhawm agin ngeih. *Thadah hampat. *Tui leh nga, tuisung nga khiat. *Tuipi luang dialdial in luang kua tai. * tui thuk lua tanglo. *Tui buasa kiluak thei lo. * Talzol zong. *Thallam cilsiat eimau tungtu.\n* Ui misi neek’. *Uipi leh saguh bawk. *Uita a tatna ah zual. *Uipi vakvai in saguhbawk tuak. *Uipi lengla zong nuamtuam. *Ui in a luak nekik. *Uitui buak suah. *Ui meikang bang.\n*Va-aak utong aa kibawl. *Vansam bangin bul neilo. *Vokkhial taivai in vokpi kuunngak suankhia. *Vainung guahsia in lap. *Vutlak veih pek. *\n*Zawlgai masa in zawlgai nunung ko. *Zawng in a khawn ko. *Zawngha theilo zawngha hilh. *Zawlthu kaalah sial thawl. * Zawng khua ah hawh zawng neek’ ne, ki khua ah hawh ki neek ne. *Zawllui leh lamlui. *Zawng lohun. Uipi sabeel cing. *Zawlta khuasuak kuaman demzo lo.\n*Zawlhel in sukpum tawi lo. *Zawng in ne a ngau in thal puk. *Zawhngeu taneih. *Zing guahzu leh makthak si. *Zum leh saili aa si omlo. *Zu inzong a lawl sihpih.\nPrevious: Lengtong te La\nNext: Tedim Kam ~ Rev. Khoi Lam Thang


timestamp: atn

url: =Malaysia, Kepong ah kum 4 bek aphapan atunu 59 vei adawtgawppa sihdaan kipiading :: ZOMI DAILY\nMalaysia, Kepong ah kum 4 bek aphapan atunu 59 vei adawtgawppa sihdaan kipiading\nposted on 2 July 2018 at 9:34 pm Lomkholna: Malaysia, News, Sawltak, World\nMalaysia, Kepong vengsung ah atunu temteh tawh 59 vei adawtgawppa tuni Monday ni in Magistrate’s Court ah thusitna kinei cih NTS pan kiza hi. Tuabangin kum 4 bekbek aphapan atunu (Niece) adawtgawppa pen amin Goh Jie Kiat kici a, kum 22 aphakhin khat ahihi.\nDawtlup athuak atunu ii aminpen Serena Yip Pei Yee kici hi. Malaysia, Taman Kepong, Jalan Kuang Gunung aom innsungah abeisa June 18 nitaklam 7pm leh 8pm kikal in atunu adawtgawp ahihi.\nTuabangin atunu adawtgawpna hangin midawtpa pen “Section 302 of the Penal Code” thukhunzui in sihdan piakloh phamawh “Mandatory death sentence” kici hi. Ahi zongin September 03 ni ciangin thusitna khatvei kineikik dinga, tuaciangin thukhentatna kinei tading hi.\nHih thuthang akizakcil in temtawh 30 valveibang ki dawtliamgawp kici hi. Ahi zongin Forensic te’n Postmortem abawlna panin amuhkhiatna ah akidawtna pen temta hilozaw in, temteh tawh akidawt ci uhhi. Temteh tawh akigawm in 59 veitak kidawt a, tualakah alungtang leh atuapte 3 vei kidawtkha ahih manin, naupangno in thuakzolo in asihi ci’n Kuala Lumpur police chief Datuk Seri Mazlan Lazim in genkhia hi. Sawltak #zomidaily\nVideo: A jobless man appeared in court on Monday as he was charged with murdering his four-year-old niece at a house in Taman Kepong, Kuala Lumpur on June 18.\nJune 19: Malaysia, Kepong ah numeino kum 4 aphapankhat 30 veival kidawtgawp in si\nMalaysia, Kepong vengsung ah pasal khatin numeino kum 4 bekbek aphapankhat temtawh 30 veibang dawtgawp ahih manin si cih NST pan kiza hi. Tua adawtgawppa zong midang hilo in, numeino ii Uncle khat kici sawnsawn hi.\nZanni Monday nitaklam 8:30pm hunpawl in Taman Kepong aom numeino te ii a innsung ah thupiang ahihi.\nNumeino adawtlumpa pen kum 22 aphakhin khat hi a, tuabangin atunu adawtgawp laitak in guihtheih zatui Drug namkhat akhamgawp laitak kici hi.\nAthupiang akigenna ah tua numeino kum 4 aphapan pen ama Uncle tawh akikem in, innsung ah aki mawlmawl uh cihi. Tuahun laitak in numeino ii anu leh kumkhat aphakhin asanggamkhat tepen alup laitak ahihi.\nMidang kuamah omlo in, amau 2 bek aomlaitak in Uncle acihpa in atunu pen temtawh 30 veibang dawtgawp in tuaciangin nusia kici hi.\nNumeino ii api pen Hari Raya hunsung ahih manin ameltheih alawmte kiangah ahawh hi a, aciah ciangin numeino aki dawtliamgawpsa in innsung ah amahguak aom mukha hi.\nNumeino pen sitawh kituam zihziah in, khua phawknawnlo in aom amuh ciangin api zong patau in awnggawp a, huhna ngenpah saisai hi.\nTuahun laitak in temtawh adawtgawppa pen innsung ah omlai in, naupang adangkhat kumkhat aphakhin khattawh kimawlmawllai uhhi ci’n Sentul police chief Assistant Commissioner R. Munusamy in genkhia hi.\nTuaciangin numeino pen api leh anu in amanlangin Desa Park City aom Hospital khatah amanlangin taipihpah vingveng a, ahi zongin tualai ah asawtlo in tua naupangno pen sipah hi.\nHospital panin Doctors te’n avel ciangin tua naupangno pen apumpi tungah 30 veibang temtawh aki dawtliamgawp amuhkhak uhciangin amanlang in Police te zasakpah uhhi.\nTua temtawh adawtgawppa pen meltheih, Uncle khat ci a, ahi zongin amau tawh aomkhawm hilo in, tuani in amau innzang ah ahawhpak ahihi.\nMore: US Florida ah thautawi pasal khatin Police Officer khat kapliam, naupang 4 zong Hostage in mancip\nTua naupangno ii aluanghawm pen Kuala Lumpur Hospital (HKL) ah kipuaksawn a, aluanghawm Postmortem bawlding kici hi. Police te’n hihvai tawh kisai in hoihtak akansan laitak uh cih kiza hi.\nZandiak mahmah inzong Malaysia, Pahang State sungah nupi khatin amasungpan apiangtektek kum 2 bekbek aphapan atapa pen agawlgui attatsak in si cimawk hi. Sawltak #zomidaily\nPrevious: Leitung i a kitangsap pen mihing ~ Pastor Kap Lian Thang\nNext: 02 July 2018: Malaysia om pawl theihhuai\nA kibang lo Zomi & Zogam ~ Pau Khat Suan\nSihna… aw Sihna… ~ Zomi Quavadis\nTrump in gamdang sangnaupangte tawh kisai athupiak dokkik\nGualzawh nading le matutding utmanlel in na nawlkhin khaklohding athupi pawlkhat ~ Job Cinpi


url: =Pu Sinthang Tonsing Tangthu a tomin :: ZOMI DAILY\nposted on 28 July 2013 at 7:03 am Lomkholna: Article, Biography, Ngulkhanpau\nKaihlam nuai ah November 15, 1932 ni in piang hi. A pianna nu leh pa in sihsan baihlua ahih manin a nu leh pa’ mel “thei milmial ing,” ci hi. Amau unau naupang mahmah lai tagah in hong khangkhia uh hi. A pa min Zellang hi a, a nu min Nemzaeng hi. Tua lai-in amau tenna innmun hoih lo hiding hiam, a mangmat simin a innuai uhah tuiluang mu den hi. A nu leh pate kum khat khawng bek kihalin a sih manun tagah genthei mahmah in hong khangkhia hi. Unau guk lakah li dam lai, sanggam numei khat leh pasal khat in hih leitung nusia zo uh hi.\nKHRISTIAN SUAHNA: A nu leh pate Khristian suaksa ahih manin a neutung a kipanin Topa lam lunggulhna nei uh hi. Tangval ding kipat laitak nattun natna (malaria) thuak in gim mahmah a, sih ding bek ngakin lungkham in a om lai-in nek ding zatui cih bang omlo ahih manin Singkawna gah leh namtul singzung tui dawnin na kikem hi. Nattun natna (khuasik) hangin gimlua ahih manin a kha van lamah va pai-in Jerusalem khuapi va mu hi. Tua khuapi pen na taang pempam a, puanngo silh khat in, “Leitungah nasep ding tam lua lai hong pia thei nai kei niteh, na ciahkik in,” na ci hi. Tua panin Pasian in damna hong pia ding cih upna nei hi. Tua zawh sawt loin dam takpi a, a damkiksak Pasian muanhuai ahihna phawk hi. Tua-a kipan zu dawn leh vangtung gam tunglo ding kisakna lianpi nei hi.\nPILNA ZONNA: Sangkah dingin Takvom khua panin Mission Compound (Lamka) ah na kuan hi. Sum leh pai masuan ding neilo ahih manin heiga, tuga leh lawi lokaihna ding singka (laangkawn) cih bang zuakin NEIGM mission piak tawh lai na sim hi. Laitan VII ciang tua bangin haksapi tawh na zo hi. Tua panin Churachandpur Secondary School ah Class IX na sim a, tua kum laivuan ma in sum haksatna leh America gam tung ding “Navy” galkap Tedim khua ah kila cih za ahih manin na pai vingveng hi. Lamka panin Tedim lam a lawmte thum tawh na zuan uh hi. Tedim a tun ciangun galkap kilakna pen Kalemyo ahih manin Kawlpi dong na paisuk a, a kilah leh na lapah uh hi. Amau zak bang na hi loin America pai ding galkap hi loin China gam a Chiang Kai-shek pawlte do ding na hi hi. Shan state ah training a lak zawh ciangun amah galkap sungah ganhing kem dingin kha guk sung veterinary training na sinsak uh hi. Tua training zawh ciangin kum khat sung galdo in na kuan a, galphual ah a om sungin galveng hi. Tua bangin sem leh kum guk zawh ciangin veterinary doctor hi ding ci uh hi. Lungkim zo loin tua panin tawp a, zatui nasep lam sepnopna na nei hi. Kum khat kum nih zatui zuak a khua tuamtuam ah a vazuak leh tuahpha mahmah hi. Tua panin compounder sin ding lunggulh a, maban sin dingin nakpi in hanciam hi.\nManipur gamah zatui zuakna mah lunggulh ahih manin Nagaland lam nusia in hong kik uh a, zatui koi lai ah zuak leng hoih ding hiam cih ngaihsun in Singngat khua va pha hi. Tua Singngat khua ah sun hunin hotel khawngah laithai (cards) kimawlin sum kitah a muh ciangin ama sepna dingin hoih sa lo hi. Tua panin Bishenpur ah a behpa Jamkhanthang in sam a, tua laiah zatui sai hong ding a cih laitak Pa Thang in mundangah ah nasep kisuan kul ahih manin leh Meitei khua ah amah bek om ding a ngaihsut ciangin hoihsa theilo ahih manin khawlkik hi. Sugnu khua, Meitei te tenna khua mah ah ten ding khensat a, tua munah kumpi nasem Pa Vungkhawthang Tombing, Lianchinkhup Guite cih bang na om ahih manin amah zong tua laiah sumbuk khat hongin sumzon hong kipan hi. Tua lai-in a mangngilh theihloh khat pen a manglamin ama’n torchlight tawh Sugnu khua kim teng khempeuh tangsak hi cih mang mat hi. Tua mang panin Topa in hih munah kiphual dingin hong deih hi ding ci-in kipsak hi.\nSanginn khawngah pai in sangnaupangte kumpi phalna tawh vaccination va bawl koikoi a, Topa in midangte’ damna dingin hong zang thei hi cih mu hi. Sum leh pai muhna bek dingin ngaihsun loin midangte huhna leh Topa min tawh sepna in ngaihsun ahih manin nasep nuam sa hi.\nTATE ADING LAIPILNA: Ama’n a lungulh zahin pilna laisin sim zolo, sim khalo kisa ahih manin a tate numei pasal sanginn hoih mahmah bekah kahsak ding “upna thuciam” in na nei hi. A tate laipilna ding ahih peuh leh bangmah hanciampih ngam loh ding neilo hi. “Sum leh pai hong pia leng, meikang leh gutate’n gu thei a, ahi zongin laipilna hong pia leng na damsung uh na khom ding uh hi,” ci-in a tate’ adingin ahih theih bangbangin saipih hi. 1985 pawlin a tanu lian pen Lucy Engjadim MRE kah dingin Tennessee Temple (USA) ah ama sum tawh na vak sawm hi. Guwahati a Reserve Bank of India khawngah India sum koih in Dimnu in US a tun ciangin na la ding cih bangin thu na vanpih hi. Tua zah in hanciampih ahih manin a tate tuni in amau mabunna ciatah lawhcing mahmah uh hi. Ama lunggulh mah bangin a tate in laipilna hih a nuai a bangin tuni in na nei uh hi.\n7. Nu Esther Thianbiak, BA, Founder & Principal Montessori “Joy of Learning” School, Bangalore\nLAWHCINNA THUGUK: Tagah a hong khangkhia, Topa in sum leh pai tawh thupha a piak ka mit tawh ka muh manin ama lawhcinna thuguk bang hiam cih ka dong hi. Ama’n hih a nuai a bangin hong dawng hi:\nPasian phawk ding thupi kasa masa penpen hi. Sum leh pai muh bek hi loin, tua sumte bang ci zang na hiam cih ki-et ding thupi hi. Tua loin hauhna pen tomcik sungin maimang thei hi. Sum leh pai ih neih hangin Pasian mangngilhna in zat ding hi loin amah phawkna leh hong piapa’ ahih manin zahtak ding hi.\nSawm-a-khat hoih takin pia ding. Sugnu a sumbuk panin a kingah bangbang sawm a khat (1/10) hoih takin piak ding hanciam a, tua bangin piato ziahziah hi. Tuni dong tua bangin a hanciamna lenkip ahih manin Topa in thupha hong pia hi, ci hi. Moreh ah sumbukpi na nei in, leitung unau melmak hangin tua lam tawpsan hi. Kum 2002 panin missionary khat vak ding na kipanin tuni dong mah vak thei hi.\nNumei leh pasal vaiah thumaanna pen Pasian thupha sanna hi. Zatui a zuak lai-in sun leh zan mawtaw tawh zin koikoi hi. Ama mawtaw hawlpa (driver) bangin sum leh pai hauh manin numei tungah a gamtang dingin na muangmawh hi, tua banga a gamtat lam a muh loh ciangin lamdang sa mahmah hi. Sum leh pai neih manin mi tanu suksiatsak ding hilo hi cih pen ama thupi hi. Tua hangin a mawtaw hawlpa in zong kibawl hoihna in zang hi.\nDiktatna, thumaanna pen lawhcinna bulpi hi. Thumaanna pen sum leh pai zonna ah baih zenzen lo hi. Ahi zongin tup leh ngim in nei tawntung hi. Mi diktatte Pasian in domsang teitei hi. Sum leh pai ama khangah a neihpah loh hangin thupha namtuamtuamah sang teitei hi.\nHauhna leh pilna ding lamdawt (short-cut) zong ken. Tomcik sunga hauh ding i sawmna hangin sum leh pai zonna ah zuak loh ding pi kizuak thei hi. Ahi zongin hun saupi ngaihsun theite adingin hauhna zong ngak kul hi. Tomcik sungin hauhna hong tun ciangin hauhdan kisiam nailo ahih manin kizangkhial thei hi. Hauhna kibung, lawhsam i cihte a tamzaw lamdawt zuih man hi nuam mahmah hi.\nU leh naute kepna hanciam ding. Topa in unau khat sungah i vekpi-in hong domto khin lo hi. Sum leh pai lama cihtheihna neite’n zong u leh naute huh theih bangbangin huh ding hi. Tagah a khangkhia ka hih manun Topa in koh unau kem dingin thupha hong pia hi ding hi, cih ka ngaihsutna hi. U leh naute ka khual manin Aizawl khuapi ah teng den loin Lamka lamah ka kileh kik hi.\nAma hehpihna vaang hang hi. A taktak in ci leng, Pasian hehpihna leh vangpiakna loin bang mah tan kitung theilo hi. Tua bek hiloin, ka zi Merenla zong zuau gen thei lo, thutang mahmah khat hi. Topa in thudik thumaan in a gamta leh a kemcingte thupha pia hi cih kei muh dan hi.\nLA DEIHTUAM A NEIH: “Aw Hehpihna Khawvel Vakna” (Pathian Ngaihla 375, Dawng nih hong kisuaksak lo hi)\nKa Toupa’n a hon bawl\nKa ngaihtuah chiang’ lamdang lua sa’ng\nSihna mulkimhuai kei di’n thuak\nI Toupa’n hon pikhawm nading\nKhensa vualngaih u leh nau mu’n\nTHUKHUPNA: Ka sunghpa’ Pu Sinthang Tonsing tangthu a kicing ahih loh hangin tutung PATE NI i zat tawh kituakin i phattuampihna a om khak leh cihna in kong gelh hi. A tanu Dimnu tawh ka kiten zawh uh kum 26 sungin amah tawh kithuzakna, holimna leh mailam kalsuan dingzia kikupna tamveipi ka nei thei uh hi. Leitung thu leh Pasian thu ama muhzia leh khantohna ding nasepna a lunglut dan ka theihpih hi. Tuni dongin ama sep theih omte thanuamtakin sem hi. Guwahati hong hawh ciangin zan khua bus tawh hong pai hun bang om a, tua bang ciang zong gim leh tawl gen loin sunhun khempeuh a sep ding na sem hi. Kum 1997 a Lamka buaina hangin Moreh ah a zatui zuakna innpi leh a sunga zatui khempeuh taisan hi. Tua bangin supna a neih hangin lungkiatna in zangloin a sep theih khempeuh khat bek siitloin tuni dong sem hi.\n“Tulai tuailai hi leng America gamah pilna sinin, nasem in ka kilawh ding,” ci hi. Amah, tangval ding a kithawi laitakin zong America gam tun na sawm zo hi. Laisiamna pakta mahmah ahih manin a tate laipil ding deihna hangin sanginn hoih kicihna peuhpeuh ah na puak pahpah hi. Innkuan kikhopna a kineih ciangin phatna la a lunglen hong sa thei zel hi. Khatvei hong zin lai-in nitak innkuan kikhopna ka neihna uhah, a la deih dang khat: “Aw itna lamdang, aw tatna manpha, Ka khelh sawpsiang ding, a man piak thupi, Hiai thu hoih gen un hotdamna man bei, Mi khial kei ading, itna lamdang hi” cih khitui taak ngelhngelh in hong sa hi. Amah zong mikhial maisak ahih manin hoih lohna tampi nei kha ding hi. Ahi zongin ama tangthu panin Zomi papite’n thathak i lak ding deihna tawh hong kisuaksak hi. Topa in note thupha hong pia hen.\nPrevious: Pasal Cosmetic tamzat pen Souh Korea ~ Pau Tun Thang\nNext: Interview with Muang Muang (Guitarist, Singer & Composer)


url: =1 Samuel 14 - Baibal Olcim\n1 Samuel 14\n3Te vaengah hnisui aka bai tih Shiloh ah BOEIPA kah khosoih la aka om Eli capa Phinekha koca Ikhabod mana Ahitub capa Ahijah khaw om. Tedae Jonathan a caeh te pilnam loh a ming moenih.\n15Te vaengah lambong khuiah khaw, lohma ah khaw, rhaltawt hmuen pilnam boeih khuiah khaw thuennah om. Amih a lakueng uh vaengah diklai te tlai tih Pathen taengkah thuennah bangla a om pah.\n22Philisti rhoek rhaelrham coeng tila Ephraim tlang ah aka thuh Israel hlang boeih loh a yaak uh vaengah caemtloek dongah amih taengah koep kaibaeng uh.\n48Caem neh a saii tih Amalek te a tloek dongah anih aka reth kut lamloh Israel te a huul.\n< 1 Samuel 13\n1 Samuel 15 >


url: =Pharmacies in Umm Al Quwain with Contact Details & Reviews\nYellow Pages UAE / UAE Business Directory / Pharmacies Umm Al Quwain : List of the Best Pharmacies in Umm Al Quwain with Contact Details\nPharmacies Umm Al Quwain : List of the Best Pharmacies with Contact Details & Location Map. Top Pharmacies in Umm Al Quwain UAE.\nUAE Business Directory, UAE Companies Directory, Umm Al Quwain Business Directory, Umm Al Quwain Companies Directory, Umm Al Quwain Directory, Umm Al Quwain Health & Medical, United Arab Emirates Directory, Yellow Pages UAE, Yellow Pages Umm Al Quwain Write a Review 4,195 Views\nPharmacies Umm Al Quwain : List of the best Pharmacies in Umm Al Quwain with Contact Details including company names, contact details, telephone numbers, email addresses, websites, location map, driving directions, deals, offers, prices, costs, coupons, vouchers, reviews and ratings.\nPharmacies Umm Al Quwain : List of the Pharmacies in Umm Al Quwain with contact details including company names, contact details, telephone numbers, email addresses, websites, location map, driving directions, deals, offers, prices, costs, coupons, vouchers, reviews and ratings. Top Pharmacies in Umm Al Quwain UAE.\n1. Al Haram Pharmacy\nCompany Name: Al Haram Pharmacy\nCompany Location & address: P.O.Box: 5171, Umm Al Quwain, UAE\nP.O.Box: 5171, Umm Al Quwain, UAE\nCompany Telephone Number: +9716 7660292\n2. Al Mujamma Pharmacy\nCompany Name: Al Mujamma Pharmacy\nCompany Location & address: P.O.Box: 538, Umm Al Quwain, UAE\nP.O.Box: 538, Umm Al Quwain, UAE\nCompany Telephone Number: +9716 7660904\n3. Ibn Seena Pharmacy\nCompany Name: Ibn Seena Pharmacy\nCompany Location & address: P.O.Box: 4099, Umm Al Quwain, UAE\nP.O.Box: 4099, Umm Al Quwain, UAE\nCompany Telephone Number: +9716 7671350\n4. Maged Pharmacy\nCompany Name: Maged Pharmacy\nCompany Location & address: P.O.Box: 2978, Umm Al Quwain, UAE\nP.O.Box: 2978, Umm Al Quwain, UAE\nCompany Telephone Number: +9716 7663301\n5. Makkah Pharmacy\nCompany Name: Makkah Pharmacy\nCompany Location & address: P.O.Box: 2443, Umm Al Quwain, UAE\nP.O.Box: 2443, Umm Al Quwain, UAE\nCompany Telephone Number: +9716 7666578\n6. Manar Pharmacy\nCompany Name: Manar Pharmacy\nCompany Telephone Number: +9716 7654668\n7. National Pharmacy\nCompany Name: National Pharmacy\nCompany Location & address: P.O.Box: 4393, Umm Al Quwain, UAE\nP.O.Box: 4393, Umm Al Quwain, UAE\nCompany Telephone Number: +9716 7666117\n8. Salma Pharmacy<\nCompany Name: Salma Pharmacy< Company Location & address: P.O.Box: 5350, Umm Al Quwain, UAE P.O.Box: 5350, Umm Al Quwain, UAE Company Telephone Number: +9716 7671162 Categories: Pharmacies\n9. Dooa Pharmacy\nCompany Name: Dooa Pharmacy\nCompany Location & address: P.O.Box: 3441, Umm Al Quwain, UAE\nP.O.Box: 3441, Umm Al Quwain, UAE\nCompany Telephone Number: +9716 7666871\n10. Al Mulla Pharmacy\nCompany Name: Al Mulla Pharmacy\nCompany Telephone Number: +9716 7647364\nPharmacies Umm Al Quwain Location Map\nBest Pharmacies Umm Al Quwain : List of the best Pharmacies Umm Al Quwain with contact details including company names, contact details, telephone numbers, email addresses, websites, location map, driving directions, deals, offers, prices, costs, coupons, vouchers, reviews and ratings. Top Pharmacies in Umm Al Quwain UAE.\nBusiness Directory UAE providing complete details of Pharmacies in Umm Al Quwain. Find out more information on Pharmacies in Umm Al Quwain on Yellow Pages UAE. Pharmacies reviews, Pharmacies Umm Al Quwain location map, Pharmacies Umm Al Quwain websites, Pharmacies Umm Al Quwain directory, Pharmacies Umm Al Quwain business directory & Pharmacies telephone numbers.\nPharmacies Umm Al Quwain : List of the top Pharmacies in Umm Al Quwain with contact details including company names, contact details, telephone numbers, email addresses, websites, location map, driving directions, deals, offers, prices, costs, coupons, vouchers, reviews and ratings. Top Pharmacies in Umm Al Quwain UAE.\nPrevious Piling Contractors Umm Al Quwain : List of the Best piling contractors in Umm Al Quwain with Contact Details\nNext Allergy Treatment Dubai\nPharmacies Ajman : List of the Best Pharmacies in Ajman with Contact Details


url: =Dahpihna Lai, Lia Vung Sian Hoih (kum 18) :: ZOMI DAILY\nDahpihna Lai, Lia Vung Sian Hoih (kum 18)\nposted on 12 April 2015 at 11:13 pm Lomkholna: Dahpihna, News, Zomi\nVUNG SIAN HOIH (Kum 18)\nSingapore ah a om, Pyidawta Khua mi Cherry Huai Suante pianpih sanggam Lia Vung Sian Hoih @ Vung Hoih in 9 April 2015 zingsang tung in leitung hong nusia in vangam hong zuatsan a hih man in Zomi Innkuan (Singapore) Cherry Huai tawh a kibang in i dah khawm hi.\nA sawt lo in Zosuan Tuailai Khawmpi bawl ding in i kiging mahmah lai tak in hi bang in a khangno mahmah lai Vung Hoih in hong nusiatna thu hong om ciang in i dahna hong khang sak hi. Khangno lai mahmah a hih man in hun nuam tampi in ngak hi mah tase leh Pasian in ei te hong bawl leh hong nei PA hi in a ma gel bang in nate a piang a hih man in Pasian’ deihna hi ding ci tawh ki hehnem ni.\nTu laitak in Huai pen a nau’ luang va delh in inn lam va pha pak hi a Singapore hong pai kik ding a hih man in a mah\ncidam in hong tun kik na ding thungetna ah phawk ciat ni. Hua leh a innkuan pite tung ah Pasian in hehnepna kicing hong piaksak tahen. Amen.\nZomi Innkuan (Singanpore)\nPrevious: Na lung ngai ve lawm?\nNext: Tedim leh Tonzang kal Thupiang khat\ndavid pakhan says\nTedim leh Tonzang kal khual zin nih thu piang ih et ciang in lung duai tak aa huh na a pia zel pa ii tha man Topa in tua ni mah in ahuh maw taw saikeel anei pa in apuak nop loh hang in a pua nuam mah mah saikeel nei khat mah Topa in pua sak ban ah tua pa ii tha man ding pen hauh na khan sau na leh ci dam na tawh thuk lai ding Topa ahih man in lei tung ih nun tak sung lung duai ki sin huai mah mah hi tha man tam pi ih deih leh ci ni kei ong phawk sak mah mah hi


url: =Yangon – Mandalay lamzikpi tungah 2017 kumsung Accident 555 veipiang, mi 116 si :: ZOMI DAILY\nposted on 4 January 2018 at 6:07 pm Lomkholna: Myanmar, News, Sawltak\n2017 kumsung Yangon – Mandalay Highway lamzikpi tungah mawtaw tuahsiatna hangin misi akigawm mi 116 phahi ci’n Highway Traffic Police Force te’n pulakkhia uhhi. Mawtaw Accident bekbek akigawm in 555 vei piang a, tualak ah mi 116 te’n asihlawh uh ahihi.\nAsi mi tampi banah aliamzong akigawm in mi 863 bang pha uhhi. Tualak ah tuahsiatna atamzaw pen Private mawtaw te hangin tuahsiatna apiang hi ci’n Traffic Police te’n ciamteh uhhi.\nAbeisa 2016 kumsung in hih Yangon – Mandalay Highway lamzikpi tungah tuahsiatna bekbek akigawm in Accident 774 vei piang a, tualak ah mi 170 in sihlawh in, aliam pen mi 1304 bang pha uhhi. Tua 2016 kumtawh tehkakna in, 2017 kumsungpen tuahsiatna atawmzaw leh misi, aliam cihtezong atawmzawtham suakkik hi.\nHighway Police Force ah asem laitak ahi Police Officer Soe Win in agenna ah hihbang in Highway tungah tuahsiatna apiangsak atamzaw pen mawtaw hatsak luatna “Speeding” hanghi ci’n genkhia hi.\nAbeisa kum June 01 ni akipan Highway lamzikpi tungah atai Express Bus leh Private Car khempeuh mawtaw sungah kawnggak “Seat Belt” thuah hamtangding ci’n Traffic Police te’n tangkokhia uhhi. Tua thukhun tawh kizui in Passenger leh Driver khempeuh in Seat Belt thuahdet akul ahihi.\nHih Yangon – Mandalay Highway pen asauna 400 Mile bang hi a, nisim in hih lamzikpi atawnkha mawtaw pen 20,000 tabang phaden hi. Tualak ah nisim in Average Accident 7 veibang piangden hi ci’n Highway Traffic Police Force te’n genkhia hi.\nHih Yangon – Mandalay Highway lamzikpi pen Myanmar gamsung aom khuapi te ahi Yangon, Naypyidaw leh Mandalay cihte kikawmna in aki limzat mahmah ahihi. 2009 kum akipan hih Highway lamzikpi akizang hi a, Accident tuahsiatna leh sihna tamlua mahmah ahih manin, hih lamzikpi pen sihna lampi “Death Highway” ci’n min kiphuahsak lianghi.\nMore: Naypyidaw kisilbuk sungah Dentist khat daihlaih in si\nAsian Development Bank (ADB) te’n hih Yangon – Mandalay Highway puahphat nadingin US$100 Million leitawi kongpiading uhhi ci’n honggen uhhi ci’n November khasung in Deputy Minister for Construction U Kyaw Lin in Reporter te tungah pulakkhia hi.\nTua Proposal pen Myanmar kumpi thunei te’n phalna apiakleh puahphat kipanding a, 2020 kumin 40 Miles puahphatding Pilot Project geelna om cih kiza hi. Sawltak #zomidaily\nPrevious: China ah numeikhat in sumbawlna in Cobra Sokval gul tampikhawi\nNext: Aung San Suu Kyi apumpi zaw “Paralyze” ci’n zuauthuthang ki khahkhia


url: =Myanmar Elections - TUNGZANG NEWS\nZomiDaily :: Kawlgam sungah By-Elections ong naisemsem mahbang in, thuthang thuthak tuamtuamzong ongki zasepsep pian hi. Tuni VOA te genkhiatna ah ongtungding Kawlgam By-Elections ciangin siangtho tak in kitelna apiantheih nading ASEAN (Association of Southeast Asian Nations) te'n encik nuam ung ci ahih manin Burmese Officials te'n phalmahnung cih kamciampia cih kiza hi.\nHihvai pen Kawlgam President Thein Sein leh ASEAN Secretary-General Dr. Surin Pitsuwan te Naypyidaw ah akimuhna panin onggingkhia ahihi. Hihbang in By-Elections kitelhunsung in ASEAN kipawlna pan etciktheihna phalna apiaktaktak leh Kawlgam kumpite nasep pen leitung in muangsemsemding cihzong lunggulhna nei uh hihtuak hi.\nTulaitak Kawlgam pen ongkikhel mahmah laitak hi a, EU gamte leh US gamte'n Economic Sactions pen hepkhiatding zahdong in ngaihsun pianpianta uhhi. Ahi zongin Economic Sactions hepkhiat taktaktheih nadingin By-Elections tungtang ah Kawlgam kumpi thuneite'n bangdan in ongvaihawmhiam cihtung ah ki nga mahmah cihzong kiza hi. Kawlgam kumpi thuneite'n asiangtho kitelna ongbawltheih takpileh EU leh US gamte'n Kawlgam Economic Sanctions teng ong hepkhiatsak takpi khatheiding ahih manin, Kawlgam ii mailam zingnisuakding pen tulaitak gammakaite khutsung ah nakpitak in ki nga hi cihtheihzong ahihi. ZomiDaily


url: =Zomi leh Pasian’ thupha :: ZOMI DAILY\nposted on 29 October 2015 at 4:54 pm Lomkholna: Article, Biakna\nLeitung nuntakzia I et ciangin, Pasian thu umte sangin thu um lote daupai zaw,hau zaw, nuamsa zaw I sak hun tam mahmah hi.Leitung haksatna, gal kikapna, khuahun zui a piang tuahsiatna (meimual puakkham,zinling, tuikhang) a om te, Pasian thu um leh thu um lote tawh hong khen mahmah leh kilawm napi, tuaci khol lo hi.Milim biate peuh daupai in khang kizomin hau keei uha, Pasian thu umteng peuh cimawh a, zan takan nangawn kham loin I om hi. Hih thute bang hang hiam?\nPasian in leitung mite khempeuh tungah kilah naleh atate ading kilahna (General revelation and Special revelation)ci-in dawl nihin nasem hi. Tua mah bang in thupha zong,mi khempeuh hong piak thupha leh atate apiak thupha dawl nih pha hi..”Mi pha leh mi gilote tungah Ni tangsak kima, Mi siangtho leh siangtho lote tungah guah zusak kim hi.(Mat 5:45)ci hi.Hih in Pasian ahihna akilat khiatna thupi pen khat ahihi.Pasian in a bawlsa mi khempeuh ita,Ama kiang tungkim dingin hong deih hi.It deuh, it loh deuh cih bang nei lo hi.Eite ngaihsut bangin, Pasian um loteng zawng henla, thu umteng peuhmah hau leh, Pasian pen mi deidan Pasian ahi hi.Tua mah bangin leitung mi khempeuh ngahtheih ding thupha hong koih saka, Pasian a um lote in zong, tua thupha lampi zui peuh leh thupha ngah ahi hi.\nPasian in amah upna tawh a sang, anungta atate a ding in thupha a tuampiak pawlkhat omlai hi. Lai siangtho sungah hong telgen a, a diakdiak in late lai saingtho in lim gen phadeuh hi.(Late 91,121,cihte). Hih thuphate ngah theih nang kal masa pen in Jesu Khrist upna ahi hi. Tua upna khitteh, nisim nuntakna ah Pasian deihna bang a nuntakna ahihi. Tua thuphate, mi khempeuh ngah theih hilo hi. A tate a ding a tuam piak ahi hi. Pasian in Amah a um , atate a ding thupha hong tuam piak liang napi, bang hangin thu um lote in thupha ngah zaw hiam?\n2.Thu um lote thupha ngahzia:\nPasian in mi khempeuh tungah a itna hong laka, thupha ngahtheih nading lampi hong khunsak hi. Leitung mi a tamzawte Pasian thei lote hi napi, tua Pasian khunsa thupha lampite zui in tawn uh ahih man in leitung thupha ngah uh hi. Tua thupha lampite zuih ding , thu um mite in phawk lo, thei lo, kin lo zaw I hih man in thu umte sangin thu um lote in leitung thupha ngah zaw uh hi.Paunak khatah, “Mi vom haute khang sagih dong hau,Mikang ten apilna uh khang sawm dong zom”kici hi. Pasian in mi khempeuh adinga, a koih thuphate lakah, ei mite a ding a kisam masa pen, zuih pah ding a kisam kin thute in, cihtakna, Thumaanna, Khanghamte zahtakna, Tate pattahna cihte ahi hi.\nLeitung nuntakna ah, mi thupite, mihaute, mi daupaite, nuntakzia thupi khatin,” Cihtakna” ahi hi. Nasepna peuhah cihtakna nuntakna ah cihtakna in Pasian khunsa thupha ngah nang lampi khat ahi hi. Cihtakna I cih in, thumaanna, zuautatlohna, hanciamna, lungduaina, cihte khempeuh huam kim hi. I sep I bawlna khempeuh cihtakna I kisin ding thupi mahmah hi. Sang kahna ah, lokhawhna ah, sum zon paai zonna ah, kumpi nasepna ah, Pasian nasepna ah cihtakna tawh nuntak ciat ding, Pasian deih hi a, thupha in nungzuihpah lai hi. Leitung khuahun I et teh, Pasian thu um lote thupha ngah theihna lampi khat in hih ahi hi. Leitung a gam khangto, gam hau, I cihte khempeuh in cihtakna tawh nungta in nasem uh hi. Zuau tat lo uh hi. Lung tom lo uh hi. Thadah lo uh hi. Sum baihngah ding deih lo uh hi. Thalawh loh sum ngah sawm lo uh hi. Khemna tawh nuntak sawm lo uh hi. Midang nasepsa, neihsa tawh nuntak sawm lo uha, ama sepsa tawh nuntak ding asawmte ahi hi.\nPasian theilo mi tampite in, thumaana sungah thupha om hi cih thei uh hi. Pasian a theihloh uh hangin, Pasian khunsa thupha lampi tawnkha uh ahih manin, thupha ngah uh hi. Zuautatna deih lo uha, thumaana tawh cihmawh ding akisap leh a cimawh dingin teelzaw uh ahih manin cihmawh loin thupha ngah lawh zaw uh hi. Khatvei mi khat in khamkhi lei dingin adawp leh, a dawp masakna ah, pek khat khai pen tulza leh sawmnga nasa hi. Sai dang khat ah a dawp kik leh tul zakhat leh sawmnih nasa hi. Bang hang atawmman zaw hiam, a kham hoih lo zaw hiam cih a dot leh, ka Pu ka pa khangpan akasep uh,ka nuntakna uh hi a,mi in bangbang in a zuak zong in, kozuakzah, metlakzah val kala ngei kei uh hi,ci hi. Tuhun teh sum bukte in Mandalay,Yangon, Kawlpi cihte pan sum buk van la uha,Phone tawh a deihteng uh vaikhak ziauziau uh hi. A vaikhak bangin maantakin puak uh hi. Thumaan nuam lote a dingin, khemtheih nang lampi tampi om taleh, khemna tawh summeet ngah pak ding sangin, thumaanna tawh nuntak ding sawm zaw uh ahih manin, thumaanna hang a thuphate ngah uh hi.Pasian a theih loh uh hangin Pasian khunsa thupha Lampi tawnuh ahih manin, khang kizomin hau in thupha ngah uh hi.\n(C) Khangham zahtakna:\nGam khangto khempeuh ah, Nu leh Pa itna, zahtakna leh khanghamte zahtakna, itna, khoina, donna pen thupi bawl mahmah uh hi. Ei Asia gam lamah zong, nuntakzia thupi khat in kingaihsun a, khang hamte ki-it hi. Khanghamte ki thupi bawl hi. Tuhun the Tadensa teleh, ei pau tawh kibawl thu kizaksakna lai hawmte ah, misi hong kisuaksakte I etteh, a deuhdeuh bang kum 50 kiim teng vive in kisi hi. Kikhansih mahmah hi. Khangham ding zong om nawn lo hi. Khua pawl khatte bangah, piteek , puteek cih ding a om het lo khua bang zong om hi. Khangham te thupi bawl theilo, it thei lo I hih manin, piteek,puteek a om ding kua mah ut lo uh hi. Khanghamte it ding, don ding pen Pasian khun lampi khat a hih na tawh ki zui in a zuite in thupha ngah lawh uh hi. Tua ahih manin, khangamte I don I kepnate I khantoh mahmah ding kisam hi. I nu I pate in teek mahmah a hong nuntakpih ding hong lunggulh dinguh kisam hi. Khuasung, pawl sung ah puteek piteek tampi om a, teek tak a hong nuntakpih uh angtang mahmah ahih theih ding uh kisam hi.\nKhangham om het lo innkuan, pawlpi, khua pen, thupha ngah khua hi kici thei lo hi. Khantom, khansih, na munte ahi hi. Khangham makaihna om lo innkuan, pawlpi, khua zong, picing thei lo hi. Tuhun teh khangnoten khua kimusak in, nu leh pa, pi le pu te makaihte thudonin I nei kei thei hi. Khanglui ten, “Van mong mu masa,Mualkhawl masa”a na cihin khiatna tampi nei hi. Khanghamten zong, khangnote thupi sim thei lo, muang thei lo, haza, amah bek hi kisa den, cih bang hong omteh khangnote muanna, pahtawina, itna te ngah lo thei hi. Yangon khuapi pan a kigamla khol lo na a om kawlte tenna khua khatah nidang a kipan khanghamte ki-itin, kizahtak bawla, kidonin, ki-angtan ngaihsut ahih manin, kicidamin khansau uha, tu dongin piteek puteek tamin, khuakiim khuapaamte in zahtak mahmah uh hi, kici hi.\n(D) Tate Pattahna:\nNu le Pate in, tate nuntakna ding, nasep zia ding kipattah uh hi. Sum zong ten, a tate tungah sun zon zia pattah in hilh paha, lokho ten lokhawh zia hilh pah hi. Pilna neiten a tate pilna tawh pattah paha. Siavuan ten a tate siavuan mah suak sakin, GalkapBo ten a tate Bo mah suaksak hi. Ei mite kisapna lianpen khatin hih kipattahna ahi hi. Pasal khat, aneu lai in buhciim tuibek ne in khangto a, Ulianpi hong suahteh, “Keithuak bang ka tate thuak ding deih keng, ci in a tate deihdeih zui a, a pa khekhap zuizo ding om lo pah hi. Milim bia tampi te, Pasian theilo tampite, a tate uh hoihtakin pantah ahih manin, leitung nuntakna ah, mite nuai ah om lo hi. Pasian um teng, mite nuai ah I om zawsop hi. Bang hang hiam? I ngaihsun kha ngei hiam?\nTate pattah lohna hang khatin, muhna tomna hang ahi hi. Muhna tom mite in khangkhat nuntak sung ding nangawn mukhol zolo hi. Muh masak neek masakin nei a ,kikhualna bangmah om lo hi. A tate a ut bang ciatin nungta uh hen, ci a, pattah lo hi. Muhna sau mite in, a ta a tu te khangdong en kholin, mukhol a , geelkholhna tawh nungta hi. A ta, tute khang ding khual kholh natawh nungta a, kampau in pattah hi. Ama nuntakna nuam asak ding sangin, ata tute nuamsak ding khualzaw hi. Amah sangin ata, tute ahauh zawk ding deih hi. Tua ahih manin, kum tampi, khang tampi nuntak nading tawh ata, tute pattah a, thu hilhin, makaih hi. A tate hun ciangin zong, tua bang mahin khang tampi nuntak nading khualna tawh, a tate pattah leuleu a, Pasian thupha ngahte suak uh hi.\n3.Pasian tate ading thuphate:\nPasian in Amah a um, A tate a ding a koih tuam thupha tampi om ahih lam laisiangtho in hong gen hi. (Tate nek ding a, uite pia lo ding….). Ahi zongin tua thuphate, mawkngah thei dingin koih tuan lo a, thupha ngah nading lampi hong khunsakin, tua lampi tot ding kisam hi. Gupngah nangin, mihing tha leh hanciamna tawh bangmah kisem zolo ahih manin, Pasian in a tapa Jesu Khrist hong pia hi.Jesu Khrist in mite sep zawh loh teng hong sepsak a, septheih loh teng hong sepsak hi.Pasian in atapa letsong a hongpiak ahi hi. Ahi zongin, Jesu Khrist sihna hangin leitung mi khempeuh in gupna ngah ci loin, Upna hong kal hi. Pasian tate I suah khit ciangin, ta thumangte I hih ding hong deih leuleu hi. Lai siangtho sungah, na tuacih uh leh (if), tua ciding/thupha ngah ding cih vive ahi hi. Pasian in atate a ding hong piak thuphate zong, seplah ding ahi lo, ei lam pan sepding, nuntak zia ding , khatta hong kal hi. Tua thupha lampi I tota, Pasian deih bang I sep, I nuntak leh I ngah ding thuphate, hong piaksa ahi hi.\nZomite pen nidang pan kipan mi citakte, thumante, hanciamte, mi muanhuaite in hong kiciamteh a , I minam lim dingin cihtakna lim ahi Vaphual lim I la hi. I pu leh I pate tangthu ah, Pasian thu a theih ma un, cihtakna thumante tawh Pasian thupha lampi na zui mahmah uh hi. Pasian thu sung I nuntak khit ciangin, khantohna leh khua muhna, tampi hong kibehlap hi. Ahi zongin tuhun khang ciangin, Pasian thulamah a khangto mahmah bang napi hang, I pu I pate khekhap I zui nawn kei a, minam dangte gamtat gina lo teng in hong lawhin, cihtakna, thumanna, muanhuaina, hanciamna cihte hong kiam mahmah hi. Mi citak sunsunte, mitawh kipawl thei lote hi I ci a, mi hanciam nuamte, mihai hi I ci hi. Mi thumaante, khuahun zui thei lote hi I ci a, Zuau gen thei lote, mihai hi.(mawmaw thutang sonte) I ci hi. Mihing lampan I sep dingte hong tam gen deuh a om the sa milua, kha mi kei, nel kei lua I ci hi. Pasian kammal lai siangtho I genteh, a gennop thu I kan kei a, miten bangci gen leng zaknop sa ding cih bulphuhin thu kigen hi..(Eizegesis). “Upna tawh nuntakna” cih pen nasem lo a, nuntak na I sa a, nasep hanciam ding, thuman ding, cihtak ding cihte peuhmah, genin I nei nawn kei hi. Makaite mahmah thuman ah ding nawn lo a, mipi lungkim sak ding hanciamna leh deihna zuihna tam lua ta hi.(like priest, like people) Pasian hong piak thupha lampi zonding, totding sangin a ol lamlam, a dawt theithei in ngah I sawm hi. Lai sim lopi tan sawm on I sawm a, I ong takpi a, a pilna I ngah kei hi. Hanciam lopi, haksatna thuak lopi in hauhpak theihna lampi I zonga, I haupak a I kiam kikpah hi. Ki apna om lopi in kha thuphate I deiha, I ngah paka, I mansuah kikpah hi. I tate thuman thutak tawh nuntak ding, hanciam ding, cihte I pattah kei a, a baih lam, a ollam tawh nuntak ding I pantah hi. Pasian maipha zonding , Pasian deihna bang a nuntak ding I pantah kei a, Pasian thupha deih ding bek I pantah hi. Nu le Pa leh Khanghamte zahtak lo, it lo I hih manin, I tate in zong ei hong it zolo pah hi. Pasian in thupha tampi hong pia a, hong piak lam I thei kei hi. I theih sunte, sawt I mang kei lai hi.\nTu in eite in I pu I pate khekhap I zon kik ding hunta a, Lai Siangtho ah I ciah kik ding hunta hi. Thumanna leh cihtakna, I ngawngah okin, I khahsuah loh ding Pasian in deih hi. Nuntak zia ah, a baihlam leh lamdawt te tawn loin Pasian koihsa lampi I tot ding kisam hi. Upna tawh nuntakna pen, Pasian thumang nuntakna hi a,, thadah nuntakna hilo hi. I lungsimte, nektawm lungsim hisak loin, khang tampi a mukhol lungsimte I neih ding hunta hi. I ta le tute, Pasian thu tawh pattahin, thumanna, cihtakna, hanciamna te tawh a nuntak ding uh pattah hun hita hi. Zomite in, Pasian thupha ngah mite, thupha kepsiam mite, khang kizom a thupha ngah mite I suah theih nangin ki ap ciat ni. Cihtakna, hanciamna thumaanna, Khanghamte zahtak siamna leh kipattah siamna tawh, I gampuahin, I minam puah ni. Vantung gam nopna, leitungah Pasian hong piak thuphate tawh a ciamkhate I hih nangin thu ngenin, ki-apin, Pasian lampi tawn ciat ni.\nLaigelh pa pen Rev.Thuam Khan Thang, D.Min; a pianna khua Thangnuai ahi hi. Tu laitak Bethel Bible College, Tedim ah President sem a, a zi leh a ta teng tawh Tedim ah teng hi.\nRev.Thuam Khan Thang\nPrevious: Ka muhpak US Gamthu pawlkhat (32) ~ Awn Za Pau\nNext: Honorary Degrees Piak Dan (D.D)\nKa muhpak US Gamthu pawlkhat (14) ~ Awn Za Pau\nDahna Pulakna: Mangpha Tg. Langh Sawm Kim @ Kimpu Kum (37)


url: =Khasiat huai mihai nih ii zawlthu ~ Peter Suumpi :: ZOMI DAILY\nposted on 15 August 2014 at 8:14 pm Lomkholna: Article, PeterSuumpi\nNidang lai in ah hibang tangthu khat na om ngei hi. Hi tangthu sung aa numei nu le pasal pa anih un hai uh hi. Mihai pa hai ahihman in atawntung in hai paupau hi. Mihai nu zong hai ahihman in atawntung in mihai pa hai nuihsat in en-en hi.\nAtu-ung in amau te nih kitheilo uh hi. Mihai pa pen leitaw lampan hong pai hi aa mihai nu pen leilu lam pan hong pai ahi hi. A innkuan pihte un amau tegel pen mihai hi ci in awlmawhlo in a utna peuh paisak lel uh hi.\nLeitaw lam pan leilu lam manawh in mihai pa hong pai hi. Leilu lam pan leitaw lam manawh in mihai nu hong pai hi. Anih un ahai vakvak in huih mutna na ah akalsuan uh ahi hi.\nAtu-ung in tuapa pen mihai hilo hi. Anasep na ah alu leisang tawh akisat aa kipan ahai ahi hi. Mihai nu zong atu-ung in mihai hilo hi. Tan 10 laihuanna ah akhuasung uh ah akhatna ngah hinapi akhua uh aa mihaupa tanu in tungsiah te sumpia in atuhkhiat zawh kua mah tawh ki ho nawnlo in anu apa zong thudon nawnlo in ahai suak ahi hi.\nBang tan lampai khin cih athei kei uh hi. Mihai pa ahihleh apumtung aa apuansilhte nin mangkhin hi. Avom ci-ip teta akhedap zong anuaidap kihawk khia hi. Mihai nu zong apuan tual kang silh meikhu mel pua ta hi. Asam tung ah lopa keu om in akhut ah tui thawl khat tawi kawmsa in lampi aa mipau khempeuh anuihsa kawikawi hi.\nNitak nitum dektak ciang in amau te gel hong kimu uh hi. Nin bung gei aa pongmoh ap khat anih un amu khawm uh hi. Anih un atawm nuam hong kituh uh hi. Mihai pa in pongmoh hong ngah hi. Mihai pa in mihai nu a en gega hi. Mihai nu in anuihsan hi. Akam ka in tua pongmoh mihai pa in deihtak apek suk buat hi. Mihai nu in mitphialo tanglo in a en hi.\nMihai pa in mihai nu khat vei khiatna neilo takin aen hi. Mihai nu ahileh cilval guapguap in mihaipa aen gige hi. Mihai pa zong ana nek khawl in amah a en gige mihai nu hong en hi. Hibangin mihai nih paulo phunlo in sau veipi ki en gige uh hi.\nMihai nu apongmoh omlai teng apia hi. Mihai nu zong lawptak in la in ne pah buatbuat hi. Mihia pa zong tua munpan hong pai khia hi. Nung heilo in agiakna inn luipi sung ah mihai pa hong ciah hi. Inn gei atun ciang tua mihai nu in azuih lam aphawk kha hi. Mihai nu in amah anuihsan hi. Amau te gel ki ho peuhmah lo in tua innlui pi sung ah anih un aom khawm uh hi.\nNitak lup ciangin cikmah aa atuak ngeiloh lungnopna kha muanna te mihai pa in ngah hi. Akhan lawh ciangin mihai nu in amah akawi hi. Mihai tawh kibanglo in mihai nu ihmut nuamtak in a ihmu hi.\nHibang in mihai nih innkhat sung ah hong omkhawm uh hi. Sun lam ciangin anih un zuakphualte ah pai in agil ciat uh adim uh hi. Nitak ciangin tua innpi sung ah anih un hong giak kik zel uh hi. Nikhat khit nikhat, kha khat khit kha khat nite kha te anih un hong kantan toto uh hi.\nNitak khat koi pang hong tawp hiam thei khang khut bulh khat mihai pa in hong ciah pih hi. Tua akekseu khut bulh pen mihai nu ii khutme mezom tung ah hong bulhsak hi. Mihai nu zong nidang mah bangin anuih kawm in mihai pa maitang a en hi. Tua nitak ahih leh tua mihai nu nui lawh lawh zo hi. Adai kikhe zan dap sung in mihai nu nuih aw ahi khom khat ciang kiza hi. Mihai pa deihtak hong pom phei in ahang kitheilo pi in hong kap hi. Mihai pa ahileh amiatang ah bangmah acilo dan in om milmel hi.\nMihai nu aci na hi. Khat vei zong acina ngeilo mihai nu hong cina hi. Mihai pa tawh zing an zong dingin hong zui zo nawnlo hi. Mihai pa hong nuihsan zo nawnlo hi. Mihai pa ahileh amaguak in an vazong in sun ciang hong ciah kik hi. Akhut sungah tuithawl thak thawl khat le pongmoh thoh athak thoh khat tawi in hong ciah kik hi. Mihai pa maitang bawk gawp hi. Akhut me te zong dulh gawp hi. Anak pan siluang hi. Sai sung ah tui le moh aluhna ah sai nei te satna ahi hi.\nMihai nu ahileh amitte asih kawm in nidang bangin mihai pa anuihsan veve hi. Pongmoh kheh in mihai nu kamsung ah aguansak hi.Mihai nu in nezo nawnlo hi. Adan hong man nawnlo hi. Acisa lua in khua hong phawk lo hi. Amaitang tungah cikmah aa kilang ngeilo pawl khat hong kilang hi. Cihmawhna, ahuhding omlo zawngkhalna maitang hong kilang hi. Tua innluipi sungpan mihai pa hong tai khia hi. Puan eng asilh galkap khat amuh ciang mihai pa hong kap hi. Hi pen mihai pa ii kah cilna ahi hi.\n“Ka zi hong hutkhiat sak ve” ci in akam pan awngkhia in akap hi. “Pai khia sin mihai… douk… innpan pai khia tungtung bang mihai tawh kituak laizang ka leh”\nTua galkappa in acihcih kawm in tua mihai pa hong suituk suk hi. Mihai pa leilak ah kipai suk hi. Galkap pa in agil deihtak thum vei tuansuk beh lai hi. Tua pan amia ah cilphih in ataisan hi. Leilak ah mihai pa sawt veipi lum hi. Atawh zawh ciang amai aa cilte zong na keuta hi.\nMihai nu anungzang ah pua in lampi tung ah hong pai hi. Lampi tung ah mitampi om hi. Ahihang in kua mah in amau awlmawh lo hi. A en sunsun te in lah kihhuasa in kihepsan hi. Mihia nu lam gei khat ah nga in cihmawh mit tawh mihai pa in miteng hong ban et kawikawi hi. Mihai nu ahih leh anak lai mialmial bek mah ahi hi.\n“Cina mawtaw hong sap sak ve vua. Ka zi cina zawm lua hi ven. Hong huh vevua. Ka zi hong huh khiatsak ve vua amah zawm lua hi ven” ci in mihai pa a awt hangin kua mahin thusim lo hi. Tha kha thu in lam gei aa man kitam them khat mihai pa in hong tawm in gawng in akang dikdek mihai nu khut tua man them tawh hong at hi. Si tampi hong luang khia hi.\n‘Ha… ha… ken mi khat thah… hong en vevua… ken mikhat ka that ve hong en ve vua” ci in mihai pa hong awngkhia hi.\nTua khit zawh cina pua mawtaw hong tung in mihai nu hongpua khia hi. A gei aa aen mite in tua mihai pa satgawp sui gawp uh hi. Hotkhiatna angah sam hangin mihai nu atawpna ah si veve hi.\nZato EOPD ah nai khat sungzong nungta lo in misi buk ah kipuak pah hi. Asih khit hangin amaitang nuihmai in maitai hi. Asih dong mah akhut mezom ah akekseu zungbulh abulh lai hi.\nMihai nu hong ciah kik ding mihai pa in sawt veipi angak hi. Ahihang in mihai nu hong ciahkik nawnlo hi. Amah anuihsan ding in mihai nu hong ciah nawnlo hi. Mihai pa akap hi. Khasia takin akap hi. Tua nitak mihai pa kahna aw bekbek tawh kidim hi. Ahihang kua mah awlmawh khalo hi.\nAmau te gel akimuh masakna mun ahi ninbung gei ah mihai pa luang kimu hi. Amaitang maitai hi. Akhut ah akikhek nailo tuithawl thak khat le a apkhin pongmoh pehbang khat ahum teta kawm in… Peter Suumpi\nPrevious: Abeisa kum 10 le Kum 10 khitciang\nNext: Dahna Pulakna: Tg. Samuel Khual Sawm Sang in hong nusia\nAustralia Senator khatin Chin State gambel te vaitawh kisai UNHCR zumpi Geneva ah laikhaksak\nDahna Pulakna: Mangpha Rev. Lian Do Thang, Kum 66, (Tangpua beh)


url: =Home Steam Haier Home Steam Iron Hang Hot Hanging Small Vertical Ironing Machine Steam Hot Clothes Machine Steam Room Vs Sauna With Contemporary Home Gym Also Frameless Glass Steam Room Vs Sauna With Contemporary Home Gym Also Frameless Glass Doors Hamman Home Spa Home Wellness Sauna Shower Bench Spa Steam And Sauna Steam Room – addvitamins.info\nHome Steam Haier Home Steam Iron Hang Hot Hanging Small Vertical Ironing Machine Steam Hot Clothes Machine Steam Room Vs Sauna With Contemporary Home Gym Also Frameless Glass Steam Room Vs Sauna With Contemporary Home Gym Also Frameless Glass Doors Hamman Home Spa Home Wellness Sauna Shower Bench Spa Steam And Sauna Steam Room\nPublished 09/17/2019 07:39:52 pm at 09/17/2019 07:39:52 pm in Home Steam.\nhome steam haier home steam iron hang hot hanging small vertical ironing machine steam hot clothes machine steam room vs sauna with contemporary home gym also frameless glass steam room vs sauna with contemporary home gym also frameless glass doors hamman home spa home wellness sauna shower bench spa steam and sauna steam room.\nhow to use steam inhome streaming welcometosteaminhomestreaming, home steam room makininfo home steam room steam room installation construction spa type steam rooms or bespoke or standard sized, amazing health benefits of a home steam room mg home steam room, amazoncom ariete by delonghi of italy duetto graypurple image unavailable, sauna steam room for the home could do with this right here sauna steam room for the home could do with this right here right now ray spa style w steam room sauna steam room i sauna room, luxury steam shower bathtub combo with spa tub home steam shower units , steam showers for some home spalike luxury , how to build a steam room at home online home guides homesteamroom, personal steam bath control learning center smarthome getting started, winning home steam room design pool property with luxury home sauna winning home steam room design pool property with luxury home sauna lifetimeluxuryjpg decorating ideas, home steam room egym home steam room home steam room home steam room home steam room design home design ideas.


url: =Crop Top Lehanga lovers – swisholic.in\nCrop Top Lehanga lovers\nRs. 2,449.00Rs. 1,649.00\nBanglori satin digital print blouse ( unstitch )


url: =Lei ah daitak in kivui ~ Sia Kam Thang :: ZOMI DAILY\nposted on 19 July 2021 at 1:29 pm Lomkholna: Dahpihna, News, Zomi\nLeitung ah makai siam pen khat ahi Moses pen Israel ten a luang nangawn mu khalo, gui khalo uh, dai takin kivui hi. A hih hang Sih sia hi kei, A manpha sihna hi! Tua zawh kum 1500 bang a sawt khit Mel ki lamdanna Mual ah Zeisu Pasian Tapa hihna kilangsak dingin a sisa Thuciamlui Misiangtho tul za tampi sungpan mi 2 bek Moses le Elijah kiteel hi. Van inn ah mawkmawk lo cihna hipah hi. Vantung ah misiangthote in Moses le Tuuno’ lasa uh hi. Moses tawntung munah thupi le lian zen si.\nTopa Zeisu’ gen tangthu – a vui ding mel zong omlo pumtung meima dim Lazarus, dai takin kivui hi. sihsia hikei! Puan neilo pa, puakthak silh, pumpi thak tawh a nuam mahmah Paradise ah tawldam ta hizaw.\nPeter ki bungbu khailup, James le Paul a ngawn uh kitan, Sihna kan tan zia mul kimhuai, hihte Pasian’ deihna asep lohman uh hilo, a sepman uh hi zawlai….. Vantung ah a vaikuan ciah ni uh gamlum, thupi, nopci takin kidawn ziahziah ding himah taleh leitungah dai le lipkhap huai takin kivui uh hi.\nKawlgam ah Lungdamna Thu hong puak masapen Adoniram Judson, Khazih itna hangin amangthang Khate’ ading a thuakna genzawh hilo hi. Ama’ nuntak sungin pahtawina ngah ngei hi. Tua nangawn a kigal piak hilai hi. Tua thu azak nading anau nu Abigail in lawptak lai khak paha Kha tampi khitteh anaunu’ laikhak ngah hi. Sima, a khitui luang hi. Lai gelh kik pah a ” Abigail aw Zeisu a kipahtawi lohna, Judson kipah tawina khempeuh na haltum in” , ci hiau hi.\nKawlgam ading Pasian mizat mithupi pen khat , Vantung ah a vai ciah ni nasiatak le thupi tak kidawn ziahziah ding hi mah taleh aluang nangawn leitang ngahlo, Tupi sungah ki lawnsukin daitakin kivui hi. Sihsia hikei. Amanpha sihna hi. Bema Thukhenna hun ciang Judson thaman sangding hong pai dinga, leitung minam khempeuh in khut bet ziahziah ding hi, Kawlgam mite in nak bet pha diak ding in ka um hi.\nTu khang ading Miciim, Mipil, Pasian mi, Hunbit Pasian’ thugen mi tul tampi pantah khia Makai kician, a tultul te’ Kha Pa Dr. Do Suan Mung, kei ngaihsutna ah Sih veve tua hun hi lianglo ding in, a cinat sung dammawh veh a tu atate, beh le phungte banah Kha Thu ah a tate in veh ziahziah mai ding, A Luang tawh hun nunung bawlna bangah Leitung kiuli pan naseppihte, I minam makaite, EBC makai khempeuh kim phingpheng ding, Kumpi namte’ Han cihphial ah kigui ding ka lunggulh sak pong hi.\nHai ing ei, Siapipa’n asihna nangawn ah Zeisu a pahtawi na hi zaw.. Ama’ gen zel “I nuntakna bup Zeisu ki pahtawi nading bek hi. Leitung pen hong ki pahtawi nading mun hi nailo hi. Ka Min ding, ka mualsuang ding ci a nungtate a sih khitteh mai semsem zaw a, Zeisu’ Min than nading bek a nungtate, a sih khitteh kithei semsem, min thang semsem zawsawp hi”, a cihcih ka phawk ta hi.\nVantung a vaiciah ni July 18, Zingsang 8:10 pawl A tultulte’ Kha Pa, A ki niamkhiat Pasian’ Salpha Paradise ah thupi takin kidawnin a kipahtawi ziahziah dinga, himah taleh guahzu daikai nuai ah aluang daitakin kivui hi.\nA thu gen ngei khat , ” Missionary Samuel Morison Africa ah kum 25 asep khitteh innlam phading vaciah hi. A tuanna tembaw ah Africa gama cimphong sabeng peuha pai USA kumpi Theodore Roosevelt tawh tuangkhawm kha hi. Leitung ulian pa na sia takin na kidawna, missionary pa ki phawk khalo hi.\nAmah zong khasia pian man hi. Tua leh Pasian aw nem ” KA TA, bang hang khasia , lungneu zenzen, hih ulianpa a inn tungta hiven, kidawn mah lo ding maw…. NANG NA HIH LEH NA INN NONG TUN NAI LOH PI, NANG ZONG NONG CIAH CIANG THUPI TAKIN HONG KI DAWN NA VE.”..cih khat zakha, phawk kha lek hi.\nSiapipa Dr. Mung na inn tung ta ciai, ko hong damlai hi le cin kote bang mi 100 sang manpha zawlai ding ka ci uha, ahih hang nang tung hong kipia nasep A ZO vilvel ta, Gal dona pha do zo ta, Minthanna mun zuan ta hi mawk ciai. Leitungah nasep maban nanglo in ko bang cih ding , cih huai tampi om mah leh TOPA nang lo in piang kei, naci zaw ta nung ei.\nMore: Asiading Honkhia in ~ Sia Kam Thang\nNong nusiat khit nungah a kizo nailo Missions nasep hamsatna om ding theihsa, lang panna om ding theihsa, khak tanna om ding theihsa, Lung neuna om ding theihsa, lungkiatna om ding theihsa, tua bang hun ciang tha hong pia a hong lawpsuah kik zel ka Siapipa, na gen gen tangthu: NANG NA HIH LEH NA INN NONG TUN NAI LOH PI, NANG ZONG NONG CIAH CIANG HONG KI DAWN NA VE.”..cih tawh tha naka nung e. Dawn bang tuah kik Ni nuam om ding hi ei. Sia Kam Thang\nPrevious: Dr. Do Suan Mung tungpan ka ngahkhak thu manpha\nNext: Covid-19 Natna Dozia Nengneng ~ Nicholas Pau


url: =kipawlna tang’in Zomi min tawh UN Numei Khawmpi ah akah Nu Zen Khan Ning (Sianu Ningpi Gualnam) in Khawmpi a kahna thu leh a tuahkhak thute pulakna (Report) tom kimcing anuai abangin nei hi.\nKumsim in Numei (aneu alian)te khantohna ding vai tawh kisai thu le la tuamtuamte UN zumpi, New York khuapi ah kibawlden hi. Gam tuamtuam pan numei makai a tul a sim ki kaikhawm in amau gamtek panin Numeite khantohna ding bang teng vaihawmna nei uh aa, bang teng semkhia khin uh aa, bang sep ding om lai, bang thu tuakkha, bang kisam cihte kikup khopna leh kilawmtatna ahi hi. ?\nTu kum in, Leitungbup Numei Makaite Khawmpi khat ahi, a 59 veina Commission of the Status of Women/Beijing +20 (2015) khawmpi ah Zomi min tawh ZIUSA kipawlna Tangmi, Zomi Numei Makai (7) vakihel thei ung. Kawlgam pan in Dr. Dim San Nuam, Siama Man Cing, Siama Ciin Vung te zong hong kihel thei uhhi. USA gam sung pan in Siama Zen Khan Ning, Siama Ngai Zen Cing, Siama Don Ngaih Lian leh ZIUSA EC pan Pa Thang Do Hang cihteng ka hi uhhi. ?\nHih khawmpi pen March ni 9 – 20 sung hi mah leh annek tuidawn, taxi man, hotel man, vanleng man te ei leh ei anguai tawh ki pai ahih ban ah vaai ki nei tek ahih manin a tawp dong ki om zo lo suak hi. Bangbang hi leh Zomi Numei te ki hel theihna sunsun ahih man in neih leh lam picing kei mah taleh mite in bangci bangin nasem, mapang uh aa a gam ciat vuah bangci nasep uh, bangci vaihawm uh cih te ei Zomi te in zong bangci leng Zomi Numei naupangte makaih thei ding leh amau’ii Mihing Thuneihna ah lamman tawh paipih thei ding cih te va mu, va za bek hi loin kum tampi mah a semkhia khin mite tawh bangci bangin mapang khawm le hangh mite’ gualzawh tantan en’ zong ban zo, sem zo ding cih lunggulhna hi pi pen ahih manin March ni 9–11 ni dong hunnuam tak hong zangh sak Topa min ka phat masa uh hi. ?


url: =Pasi Sahlberg — making school the happiest place to be\nS3E5: Who R U?\nRomano de pascalis e la nonna\nKulture niskog i visokog konteksta i njihova upotreba jezika\n67. Pacificadores- Devocional\nE11 - T3 Hablemos del Racismo con Triola Jackson y Nicole Crowley (English)


url: =LESSON 9 FEB. 25 – MARCH 3 KHA SIANGTHO LE PAWLPI ~ MUC\nLESSON 9 FEB. 25 – MARCH 3 KHA SIANGTHO LE PAWLPI\nAdmin 12:10:00 PM Articles, Sabbath School Lesson\nTU KAAL SUNG SIM DING: Eph. 1: 22, 23; 4: 5, 6; 1Kor. 12: 13; Rom. 6: 3-7; Sawl. 17:11; 2: 4, 11.\nKAMNGAH: “Kha Siangtho kimakai sakin, khatlekhat kilemin pawlkhat na hihna uh na kipsak tawntung un. A kibang lametna khat bek a ngahkhawm dingin Pasian in note hong sap mah bangin eite khempeuh pumkhat bek hi-in Kha Siangtho zong khat bek mah a neikhawm ihi hi. Topa khat bek, upna khat bek, tuiphumna khat bek mah a zangkhawm ihi hi” Eph. 4: 3-5.\nKha Siangtho in mimal tung bekah nasem hi, ci-in kingaihsun kha thei hi. Ahi zongin mihon, pawlpi tungah a sepna pen mimal panin hong kipan khia hi. Pasian in a sepna hangin pawlpi hong piang hi; Kha Siangtho zangin eite tungtawnin tu dongin Pasian in nasem hi. Tua ding mahin Pasian in geel hi. Pawlpi Sepna, kipawlna picing kisam mah hi. Ahi zongin tuate hangin pawlpi hong piang hi lo hi. Pasian in tatkhiat nasep semin ei aa dingin Kha Siangtho tungtawnin hong sem lai hi. Pawlpi a omkhia sak Kha Siangtho mah hi. Kha Siangtho mah in Lai Siangtho hong piangkhia hi. Tua Kha Siangtho mah in zuih ding thuman le nunzia ding hong hilh hi. Kha Siangtho makaihna tawh hong piangkhia Lai Siangtho in thuzuihna ah pawlpi hong kipumkhatsak hi. Kha Siangtho lo-in pawlpi om lo ding hi. Kha Siangtho lo-in pawlpi in a nasep tangtung lo ding hi.\nKHRIH TAWH HONG PUMKHATSAK KHA SIANGTHO\nKha Siangtho in lampi tuamtuam tawh thu-um mite hong kipum khatsak hi. Kha Siangtho in Khrih tawh pumkhat hong suaksak lo hi leh thu-um mite kipumkhat thei lo ding hi. Khrih in pawlpi lutang hi (Eph. 1: 22, 23; 5: 23). Khrih tawh pumkhat hihna in hotkhiatna bulpi tawh kizopna le tawntung nuntakna thupha hong ngahsak hi. Bang hang hiam cihleh i ngah na khempeuh Khrih kiang pan hong pai ahi hi. Khrih tawh kipumkhatna panin dikna, siantho-na, Ama tanu tapa hihna, mawhna tungah gualzawhna le nuntak tawntungna i ngah hi. Tua hi-in Kha Siangtho in thu-um mite nuntakna ah a bulpi ahi hi.\nEph. 2: 18, 20 – 22; 1Pet. 2: 6, 7 sim in. Pawlpi hong piankhiatna dingin Kha Siangtho le Jesuh Khrih koi bangin nasem hiam?\nKha Siangtho tungtawnin Pa Pasian tawh kizom thei i hi hi. Jesuh in eite kihotkhiatna Suangpi hi. Suangpi tungah innpi a ding thei ahi hi. Kha Siangtho in mimal tungtawnin nasem a, mimal panin upna kikhat thu-um mihon- pawlpi hong piang hi. Upna tawh Khrih sungah hotkhiatna a ngah mi khempeuh in Pasian’ itna in hong khel hi-in, Kha Siangtho tawh kilawmtatna nuam i nei thei hi ( 2Kor.\n14). Thu-um mimal khat ciat in Kha Siangtho sungah Pasian’ innkuanpih ahi uh hi (Eph. 2: 22). Khrih nungzui-te in khatlekhat kilemin Kha Siangtho sungah pumkhat ahi uh hi (Eph. 4: 3). Thuman thutak nusia lo-in thu-um mite kipumkhat dingin hanciam kul hi.\nKol. 3: 12 – 14 sim in. Koi bangin pawlpi kilemna dingin na nungta hiam? Bang hangin pawlpi pumkhat nading tua bang nunzia kisam hiam?\nTUIPHUMNA IN KHA SIANGTHO TAWH HONG PUMKHATSAK\n1Kor. 12: 13 sim in. Koi bangin tuiphumna in Khrih le Kha Siangtho tawh hong kipumkhatsak hiam? ____________________________________________________________ ________________________________________________________________\nKha Siangtho in thu-um mite khat le khat hong kipumkhatsak hi. Tuiphumna tungtawnin vantung innkuan sungah i om thei hi. Pawlpi sung lut nadingin tuiphum kisam hi.Tuiphumna in thu-um kipawlna sungah va kihelna khat hi. Khrih nungzui mi khempeuh in kuamah tawh kipawlna nei lo-in tangom ding hi lo hi. Kihuhna, kipanpihna tha kipiakna cihte kisam hi. Tua hangin Pasian in pawlpi piangsak hi. Khrih nungzui khat in thu-um mite tawh kilawmtatna, kipawlna nei hi. Tua hi-in tuiphumna le pawlpi pen a kisam thu hi.\nRomans 6: 3-7 sim in. Bang tawh tuiphumna limcing hiam?\nTui sungah pumpi kiphumsukna pen hankhuk ah kiphum Khrih limcing hi. Tui sung pan pusuahna in nunlui nusia-in nunna thak tawh nungta-in Khrih in ka Honpa hi, ci-in mite mai-ah mawhna dim nunzia nusiat kipulaak khiatna ahi hi. Tuiphumna in leitung nunzia nusiatna limcing hi. Tui in pumpi khempeuh tumcip mang a, vantungmi khempeuhte mai-ah Pa min, Tapa min le Kha Siangtho min tawh kiciamin, tui sung pan pusuahna in nunlui nusia-in Khrih tungah citakin nunna thak tawh a nungta ding nunzia limcing hi. Ellen G. White, The SDA Bible Commentary,. vol.,6 1074.\nTuiphumna in nuntakna ah kalsuan kipat khiatna hi-in Pa, Tapa le Kha Siangtho’ ukna nuai-ah nuntak kipatna hi. Tuiphumna in kisikna man pulaakna hi-in, nunzia sihsakna, suahkikna, kikhelna limcing hi. Tua banah Pasian tungah thuciamna a nei i hi hi. Thu-um mi in Pasian tungah citak ding, a thupiak bangin nungta ding c-in kamciam a pia i hi hi. Pasian in Ama tungah a kinga mi kitangsapna bangin huh ding hi.\nTui kiphum khin na hiam? A kiphum nai lo na hih leh bang in hong khaktan hiam? Tui kiphum khin na hihleh koi bangin kituiphumna in Khrih tawh na kizopzia huzaap hiam?\nTUEDSDAY FEB. 28\nPASIAN KAMMAL IN KHA SIANGTHO HONG PUMKHAT\nSawl. 17: 11; John 5: 39, 46, 47; 8: 31, 32. Khrih’ nungzui taktak bang tawh kithei thei hiam? Bang hangin Lai Siangtho lo-in Khrih nungzui taktak kisuak thei lo hiam?\nKhrih tawh kizopna hong neisak thei masa pen in Lai Siangtho hi. Lai Siangtho in Jesuh le Pasian’ deihna hong theitelsak hi. Lai Siangtho sim ding le lot ngah ding kisam mahmah hi. Lai Siangtho in thuman le zuau thu hong khentel theisak hi. Paul in Berean khua mite mi cingtaak hi, ci-in pulaak hi ( Sawl. 17: 11) Bang hang hiam cihleh amaute in a zak thute uh thuman le thuman lo a theihna dingin Lai Siangtho tawh sittel uh hi.\nMimal hi taleh pawlpi hi taleh kipuahphatna le khanlawhna khempeuh Lai Siangtho siksan ding kisam hi. Eite upna in Lai Siangtho siksan hi. Tua banah Jesuh hong itna le Ama kammal itna in thu-um mi hong kipumkhatsak hi. John 17: 17 – 21 sim in. Kipumkhatna in Khrih nungzui hihna pulaak hi. Bang in hong kipumkhatsak hiam? _________________________________________________________\nTopa kammal in thuman thutak hi (John 17: 17; Late 119: 160). Pawlpi kipumkhat theihna Kha Siangtho’ nasep hi. Lai Siangtho siksanin hong kipumkhatsak hi. Kha Siangtho in Lai Siangtho hong hilh thute muanlahna, uplohna hong guan lo hi. Kha Siangtho in Lai Siangtho thuneihna hong theisak hi. Kha Siangtho in Lai Siangtho panin lam hong pialpih lo hi. Lai Siangtho le Kha Siangtho muanna Kha Siangtho mah in hong neisak hi. Lai Siangtho bek mah in thu-um mite hong kipumkhatsak hi.Lai Siangtho hong hilh zui lo hi lehang pawlpi kipumkhatna kisia ding hi.\nLai Siangtho sim na-in na hun bang zah zang na hiam? Koi bangin Lai Siangtho hong hilh bangin nungta na hiam?\nKHA SIANGTHO IN UPNA LE ZUIHNA KIKHATSAK\n“Topa khat, upna khat, tuiphumna khat, Pasian khat, na khempeuh tungah om, na khempeuh tungtawna, na khempeuh sunga ompa, mite khempeuh Pasian le Pa khat a om hi (Eph. 4: 5, 6).\nBang in kipumkhatna hi-in, bang in hong kipumkhatsak hiam? ___________________________________________________________ _________________________________________________________________\nPasian kammal tungah cihtakna bek in upna le thuzuihna hong kipumkhatsak hi. Zanni, tu ni, cihmahin kikhel ngei lo Topa in eite hong kipumkhatsak hi. Kha Siangtho in hong suakthaksak hi. Kha Siangtho in Pasian kammal bangin hong nungtasak hi. Tua Kha Siangtho mah in kibatlohna, ngeina tuamtuamte kantanin upna le thuzuihna hong kipumkhatsak hi. Pasian’ kammal zui-in Ama tungah ki-ap dingin hong kisam hi. Mi tawh kilem nading hihtheihzah a sem dingin hong kisawl hi (Rom. 12: 18). Ei le ei-in a kipumkhat thei i hi kei hi. Kipumkhatna i cih pen nasepna tungtawnin kingah hi lo hi. Kha Siangtho hong piak ahi hi. Kha Siangtho in mimal sungah nasemin thu-um mite, pawlpi hong kipumkhatsak hi.\nTua bangin pawlpi kipum khat theihna in Pasian’ kammal siksan hi. Lai Siangtho kisamsa lo-in Kha Siangtho bek a siksan upna in upna man le zuihna man hi lo hi. A lang khatah Kha Siangtho kulsa lo-in Lai Siangtho bek kisam hi, cih upna in lawpna om lo hi. Bang hang hiam cihleh Topa khat bek, upna khat bek, tuiphumna khat bek om hi. Pasian’ kammal sungah nuamsa-in tua kammal tungah cihtakna bek in upna hong kipumkhatsak hi. Upna le thu zuihna kipumkhat kei leh sepna zong kipumkhat thei lo ding hi.\n“ Eite in Topa khat, tuiphumna khat, upna khat i nei hi. Khrih lungdamna thu in minam khempeuh, mun khempeuh, pau nam khempeuh in a zak kul hi. Lungdamna thu in minam khempeuh sanggam hong bangsak hi. I etteh ding Khrih bek i nei hi. Khrih in Ama deihna bangin a hong bawl ciangin thu-um mi in paubaanna om lo-in kicinna tawh kidim ding hi. Minam khempeuh Khrih sungah pumkhat suakin, ngaihsutna gawmkhawmin, deihna kibang, thu khat in luangkhawmin Pasian minthangsak ding uh hi.”Ellen G. White, Our High Calling, p. 171.\nEllen G. White hong hilh thute ngaihsun pha kik in. Mite in bang gen, bang sem cih lunghimawh kei inla, “ thu-um mite kipumkhat nading in bang ka sem thei ding hiam?, ci-in nang le nang kidong in.\nKHA SIANGTHO IN SEPNA LEH MABAN KIHUALSAK\nSawl. 2: 4 – 11, 16 – 21 sim in. Thu-um mite Kha Siangtho tawh a kidim manun bang piang hiam?\nKha Siangtho in Sawltakte nasepna lawhcingsak hi. Pasian in a kithutuak lo, kipum khat lo mi honpi sangin a kipumkhat mi tawmno tawh na lianpi sem hi. Ahi zongin mi honpi in kipumkhatin siamna tuamtuam, tha le ngal, neih le lamh gawmkhawmin, mapang khawm leh na lianpipi sem thei zaw hi.\nUpna, sepna kikhat manin pawlpi a dingkhia thei ahi hi. Meidawi, ginalo ahih uh hangun thu-um mite in namdang tuamtuamte lakah na lianpi semkhia uh hi. Amaute in kithutuakin Pasian nasepnate pulaak uh hi (Sawl. 2: 11). Pasian in Sawltakte hun lai-in a nasep bangin nasep kizawh hun nunung ciangin zong na lianpipi hong sem ding hi.\nSawl. 2: 42 – 47 sim in. Thuciam Thak thu-umte in bang thute ah zong kipumkhat uh hiam?\nPentecost Ni-in thu-um mite in Kha Siangtho tawh kidimuh hi. Lai Siangtho simkhawm uh hi. Sawltakte’ thuhilhnate ngai khawm uh hi (Sawl. 2: 42). Kikhawm khawm uh hi. Khomun ne khawm uh hi. Thungen khawm uh hi. Pasian min phat khawm uh hi (Sawl. 2: 47). Cimawh genthei mite aa dingin a neih khempeuh gawmkhawmin huh uh hi. A tasam kuamah om lo uh hi (Sawl. 2: 44, 45). Tua ahih manin nasepna ah zong semkhawm thei uh hi. Kha Siangtho in i mit hong vaksak ding a, huh kisam mite mu-in hong huhsak ding hi.\nKoi bangin pawlpi kipumkhatzia na pawlpi in pulaak hiam? Koi bangin kipumkhat zaw thei ding hiam?\nNGAIHSUTBEH DING: “Hotkhiat nasep tawh kisai-in mimal khat ciat in a sep ding om hi. A lamdang thu khat a piang ding ngak lo-in na khat peuhpeuh sep kipan zaw in. Kha Siangtho in hong makaih ding a, vangliatna tawh kidimin tawntung a si ding mite in nunna khomun ngahin tawntung nunna sungah om thei ding uh hi.” Ellen G. White, 1SM. 186.\n“Mimal khat ciat in huzaap lianpi nei hi. Pasian in mimal khat ciat hong zangin na lianpi sem thei hi. Nunzia hong khel Ama hong hehpihna leKha Siangtho in thu-um mite hong kipumkhatsak hi.” 3SM. 21, 21.\n“Mimal nunzia in huzaap lianpi nei hi” cih thu in bang pulaak hiam? Bang hangin ci le sa siksanin mi tungah om nuam i hiam? (Phil. 2: 3, 4).\nMi kimkhat in “upna hi lo, nasep in thu-um mite hong kipumkhatsak hi.” Upna in kikhenna piangsak hi,” ci uh hi. Upna hangin kikhen hi pah lo hi. Bang hangin upna kibang lo ahih manin sepna le mungtup zong kikhat thei lo hiam? Bang hangin upna ah kipumkhatna in sepna le mungtup lawhcingsak hiam?\n1. Lai Siangtho thu sanzia kibatlohna a om thei mah ding hi lo hiam? Mi kim khat in ahihleh a hi bang lianlianin sangthei\n2. uh hi. Upna kipumkhat ding hi mah taleh sanzia kibatlohna zong a om thei ding mah hi lo hiam? Tua bangin kibatlohnate koi bangin na pawlpi in ngaihsun hiam?\n3. Koi bangin Lai Siangtho in hong kipumkhatsak hiam? Upna le mungtup kikhat nadingin Lai Siangtho thuman thutak ah kipumkhat nadingin bangci lungsim puak kisam hiam?


url: =Thulu zui in Lai hoihsim’ Thupi tak in na ngaihsutna pia :: ZOMI DAILY\nposted on 25 November 2014 at 8:33 pm Lomkholna: Hauthang, Laipian, News, Zomi\nRev. Hau Go acih mahbang in Zotual Lai ,leh Mangtual Lai ahi ZOLAI Ithupi sakna thu’ Zomi khangno te tung ah kilang khia mahmah ih mu hi. Tu in Zotual Lai icih in Zomi diktak Pu Pau Cin Hau hong bawl khiat eimau tual suak pau tawh akigelh thei lai ahihi. Tua mah bang in Mangtual Lai akici Cope hong bawlsak (Romanized Script) tawh ei tualsuak lai i aw suahzui in igelh theih liamliam hi.\nTua ahih leh Minamdang te in amau tualsuak kampau zui in aneihsa laite uh adawl niam penpen Pre-primary pan in adawlsang pen University dong ah amau minam ciatciat genloh in minam dang mite zong hilh in sinsak uh a, Ph.D athuapthuap in pia khia ziahziah in nampi suak uh a, Zomi te zong ihamphat lawh hi. Gam tuamtuam gen loh Kawl te naleng in Kawllai tawh B.A, M.A, Ph.D,Kawllai tawh pia khia uh a, Zomi tampi in zong kihamphat lawh in ikipak hi. Tuamah bang in tu in Zotual lai leh Mangtual lai athupi tuaktuak i Zolai ahihi cih isang kim laitak ahihi. Tua ahih man in’\n* Dotna leh Dawn ibawl ding hi.\n1.Tua ahih leh Pre- Primary pan University dong ah isin toh ding in Zotual lai (or) Mangtual lai ibawl,igel hiam?\n2. Igel zenzen leh Zotual lai thupi zaw dinghiam? Mangtual lai thupi zaw ding hiam?\n3. Mangtual lai , Cope hong bawlsak lai banghang in University dong ah sin ding kigel lo ahih hiam? Banghang hiam?\n4. Zotual Lai tudong in apian khiatna minam te in anuai nen nopna anualsuat nopna in banghang hiam? Namdang te in amau minam tualsuak laiciat asinnuam lo tek mah ahihiam?\n5. Namdang te’n amau minam kampau tual awsuah lai tawh Ph.D dong sintheih ding in akoih uh Zomi tampi in isin theihna hang in’ Doctorate ngah iom mahbang in Mangtual lai ahi Cope hongbawl sak Zolai tawh Ph.D, DA, D.C, D.C.L, D.D.S, D.F.S, D. Litt, D.Min, D. Th, D.Sc, D.Phil, cbt mikangte Kawlte leh Minam dang tuamtuam in sinnuam ding in nalam en hiam?\n6. Sin nuam hizen leh Zotual lai leh Mangtual lai sin theih ding Pre -Primary pan in University dong laibu inei hiam?\n7. Cope hong bawlsak Mangtual laitawh tu a dinmun sang in a sangzaw khantohna leh lametna lai leh nate sintheihna ahi’ Leitung thu, Cidamna thu, Setvan atuamtuam te thu, Engineer siamsin nate thu, cbt Geography, Bio, Physics, History, Chemitry cih laisim/sin bu namte Mangtual lai Cope hong bawlsak Zolai tawh gelh in sin ding hi leng minam 53 in hong kisehsat minamte in hong koi ci kalsuan ding nalam en hiam?\nPrevious: ZYA kum 10 cin vai\nNext: ZIUSA pan Lungdam Thuphapuak: Happy Thanksgiving!\n25 November 2014 at 11:13 pm\nZomi u leh nau te aw kei muh na ah zotual lai leh mang tual lai pen zogam ah a ki pat cil na pen Tapidaw biakna leh Laipian biakna te tawh a hong piang khawm thu khat a hi hi.Mang tual lai pen tu ciang ciang in Zomi bup in a ki khom khat dong ah ki zang khin leh ki tun khin hi.zo tual lai pen tu ni ciang dong a bu pi in om lai hi.Lei tung pai zia en leng khan toh na man lang lua ki sa a ki pha zo nawn lo kawm kal ah zo tual lai ah leh ki pat sawm leng pen hun tawh ki zui in mi te ki pha zo lo sem sem ding hi.mang tual lai pen lei tung level ah ki zang thei pah aa kawl te sang zong ki ma sa zaw khin ta hi.A hi zong thu khat ah zo tual lai zat ding a hoih na ah minam 53 te sang in identity ki cian tak in a nei leh a zang te ki hi ding aa dem zawh loh gual zawh na(nam bat-7)na a ding in hoih mah mah hi.Minam pen ki khel thei lo in lai;ngeina;biakna pawlpi;puan silh niikten—ect te a hun zui in ki puah puah thei hi.Lung dam.pzl\nMalaysia, Kuala Kangsar ah Operasi 2 vei lut, mi 37 kiman, Myanmar zong kihel\nSiamsin Talk: Uhamte le Khangnote kikal kitelsiam lohna\nElection 2015 leh minam vai dotna & dawnna\nVondeih Kep Ding – 29 (Pau Khan Kap)\nThuthak Tomkimcing 27 Nov 2014


url: =Samuel Masa 22 | Siantongluan\nSamuel Masa 22\nDavid tua lai panin kihemkhia-in Adullam leihawmah tai hi. A sanggamte leh a pa innkuante khempeuh in a zak uh ciangin ama kiang tua lai munah paisuk uh hi.\nTua ciangin a lungkham mi khempeuh, leiba a nei mi khempeuh, leh a lungkimlo mite khempeuh ama kiangah hong kikhawm uh hi. Amah pen amaute tungah a ukpa a suak hi. Tua lai-ah amah tawh mihing za li bang a om hi.\nTua lai mun panin Moab gam Mizpah-ah David a pai hi. Amah in Moab kumpipa kiangah, "Pasian in kei-a dingin hong sepsak ding ka theih matengin ka nu leh ka pa na kiangah hong omsak in, ci-in kong thum hi," a ci hi.\nAmah in Moab kumpipa kiangah amaute nusia a, munmuanhuaina sungah David a om sungteng amah tawh omkhawm uh hi.\nTua ciangin kamsangpa Gad in David kiangah, "Munmuanhuai sungah om nawn kei in; kihem in la, Judah gamah pai in," a ci hi. Tua ahih ciangin David kihemkhia-in Hereth tulakah a pai hi.\nTu-in David leh amah tawh a om mite a kimuhna thu Saul in za hi. A khutsungah a teipi tawi-in, a nasemte khempeuh a kimkotah dingin Gibeah khua a sangna mun makeng kung nuai-ah Saul a tu hi.\nTua ciangin Saul in a kimkotah a ding a nasemte kiangah, "Tu-in za un, no Benjamin-te aw; Jessi tapa in note khempeuh lote leh leenggui lote hong pia-in, note khempeuh a tul a uk, a za a ukin hong koih dingin um a,\nnote khempeuh in kei hong sawmsim na hi uh hiam? Tuni-a bangin hong pangsim dingin ka tapa in Jessi tapa tawh thukimna a bawl ciangin kuamah in kei kiangah hong pulak loin, ka tapa in keimah a do dingin ka nasempa a hanthotna-ah note kuamah dahloin, kei kiangah zong nong pulak kei uh hi," a ci hi.\nTua ciangin Saul nasemte kiangah a ding, Edom mi Doeg in dawngin, "Ahitub tapa Amalek kiang, Nob khua-ah Jessi tapa a pai ka mu a,\namah in ama-a dingin Topa tungah thu dotsakin, anletui pia a, Filistia mi Goliath namsau ama tungah pia hi," a ci hi.\nTua ciangin kumpipa in Ahitub tapa siampi Ahimelek leh a pa innkuante ahi Nob-a om siampi khempeuh a sam dingin mi sawl a, kumpipa kiangah amaute khempeuh hong pai uh hi.\nTua ciangin Saul in, "Ahitub tapa aw, tu-in za in," a ci hi. Amah in dawngin, "Hih lai-ah om ing, topa aw," a ci hi.\nTua ciangin Saul in ama kiangah, "Tuni-a bangin hong pangsimin kei a do dingin hong kipat theihna dingin bang hangin nang leh Jessi tapa in kei hong sawmsim a, ama tungah an leh namsau pia-in, ama-a dingin Pasian kiangah thu dotsak na hi hiam?" a ci hi.\nTua ciangin Ahimelek in kumpipa dawngin, "Na nasemte khempeuh lak panin kumpipa makpa ahi nangmah hong cingte a ukpa David bangin kua thumanin, na inn sungah kua kipahtawi ahi hiam?\nAma-a dingin Pasian kiangah thu ka dotsak a masa pen tuni ahi hiam? Hilo hi. Kumpipa in a nasempa ahi a, ka pa innkuante khempeuh ahi zongin ngawh kei in; bang hang hiam cih leh na nasempa in a tam hita leh a tawm hita leh hih thu khempeuh bangmah theilo hi," a ci hi.\nTua ciangin kumpipa in, "Ahimelek aw, nang leh na pa innkuante na si taktak ding uh hi," a ci hi.\nKumpipa in ama kiimah a ding a cingte kiangah, "Kihei un la Topa siampite that un; bang hang hiam cih leh amaute zong David tawh pangkhawm uh a, amaute in ama tailam thei napi-in kei kiangah hong pulaklo uh hi," a ci hi. Ahih hangin kumpipa nasemte in Topa siampite tung a tu dingin a khut uh taangkhiasak lo uh hi.\nTua ciangin kumpipa in Doeg kiangah, "Kihei in la, siampite hih in," a ci hi. Edom mi Doeg kihei-in siampite hih a, tua ni-in saihadial siampipuan a silh mihing sawmgiat leh nga a that hi.\nAmah in siampite khuapi Nob khua sunga om nuntakna a nei khempeuh numei leh pasal, naupang leh nawine, bawngtalte, late leh tuute, namsau tawh a that khin hi.\nAhih hangin Ahitub tapa Ahimelek tapate lakah Abiathar a kici khat suakta-in David kiangah a tai hi.\nSaul in Topa siampite a thah khitna thu Abiathar in David kiangah a gen hi.\nDavid in Abiathar kiangah, "Tua ni-in Doeg tua lai-ah om ahih ciangin Saul kiangah gen taktak ding hi, ci-in ka thei hi. Na pa innkuanpih mite khempeuh sihna ka piangsakkha hi.\nKei tawh hong om in; lau kei in; bang hang hiam cih leh kei a that dingin a hong zongte in nang zong thah dingin a hong zong ahi hi; kei kiangah om lecin lungmuanna sunga om na hi ding hi," a ci hi.


url: =Lesson 8: A Picing Pa/Nu - Zomi Adventist Innkuan\nLesson 8: A Picing Pa/Nu\nLesson 8 May 18 – 24\nA Picing Pa/Nu\nSabbath Nitaaklam May 18\nTukaal sung sim ding : Gen. 18:11; Jeremiah 31:25; Matthew 11:28; Ps. 127; Pro. 22:6; 1 Samuel 3:10-14; Philipians 3:13.\nKamngah: “En un, tate pen, Topa tungpan letsong hi a, tapa te pen Ama hong piak thupha a hihi.” (Ps. 127:3).\nNausuah na pen, ngeina bang a mikim tung a piang hi ci in thu lamdang lua a i lak kholloh thu khat a hihi. Pi Eve in a ta-ngeek a pom ciangin a ngaihsut ding dan geelsak in. A gilsung naungeek a kha a kha in khangto, amau a suun mahmah nau a suak ciang a gimna,gal bangmah a daal zawhlohna te hong thei toto hi.\nPi Sarah zong teeksia kum 90 a nausuakna, a tangeek Isaac ading a deihsakna te, a min a lawh simin a nuihmai hunte om hi.\nHannah in sawtpi takmah a nget ciangin a ngah tapa Samuel, “Hih naupang ka ngen hi. Topa in, Ama tung keima ngetna hong pia hi” ci hi. (1 Samuel 1:27).\nMary’ lungtang sungah lamdang sakna, nungakno khatin Pasian’ tapa a paaina lamdang sakna leh patauh a thuahna te om hi.\nPa/Nu dinmun ah hamphatna, mawh puakna te, mikim in neikhawm thei lo hi.\n*Tukaal sungteng, a picing Pa/Nu te’ tona, patauhna, lungkimna, lungnopna te i sin ding hi.\nGen. 18:11; 30:1; 1 Samuel 1:1-8; Luke 1:7. Hih mite kibat kimna bang hiam? Amau’ deihna Pasian in koici dawn hiam?\nTate in thupha a hi uh hi. Aih hang, Pasian in mi khempeuh tate tawh thupha pia khinlo hi. Pawlkhat in innkuan deihin a thungetna uh Pasian in sangin pia hi: Pi Sarah bang lamdang takin a ngah hi.A dang te leuleu teh bengngon thoihna a kipia peuh a hihi. Mite’n a tate a ding Pasian tungah lungdam a koh uh ciangin, amau a dingin a luai awngpi muzel in lungtang na sa zel uh hi. “Nau bangzah neita”ci a dot khak bek nangawn: ta nei te bek kipawlna sungah, ta neilo te lut theilo ding cih zah liangin amau ki pampaih tawm in nasa mahmah uhhi.\nTua bang thuakna nei mite a thuakna in Pasian in theihpih hi cih thei in, Pasian kiang a dahna te uh ko uh hen. La phuakpa in “Ka sin linna khempeuh Nangma’n na ciamteh hi. Ka khitui khempeuh thawlsungah thun in ki ciamteh hi. Tuate na laibu sungah ki ciamteh hilo a hi hiam?” Ps. 56 : 8. Gamdai khipkhep taleh, “Pa in a tate a hehpih bangin, Topa in Amah a zahtak te hehpih hi” Ps. 103 : 13.\nPawlkhat leuleu thu tuamtuam hangin ta lalo uh hi. Hih leitung thuakna, natna leh siatna lauhuaina te tam mahmah lak ah, mi thak piang thuah kei lel leh a ci uh a hihi. Amau’ neih taktak sangin, a omsa naupang te lamto, puahpha zaw ding ci in, taseel la tawm nuamlel zong omlai hi.\nLeitung pen a buai mahmah leitung hi a, ta neih leh neihloh tawh mi tuamtuam i buaina te om hi. Bangbang hi taleh, ta tawh kisai dotna om zel thei a, eite hoihna ding a Pasian’ hong itna tawh hong piak lametna tawh i nungta hi. Ta nei te in, ta neilo te’ khasiat baihna te zong telsiamsak ding hi hang.\nZeisu in ama’ ta na nei khalo mah hi. Tua tungtawnin bang pilna na ngah hiam?\nLeitung in a thuak thu khat pen, Nu/Pa khatbek omna hi a, nu bek tawh bel hi den tuanlo hi. Nu/Pa khatbek nei tate cih teh, kitenna omlo lamlak ta ding bekin i ngaihsun thei zel hi. Hagar zong Abram tawh tanei ding in ki pum sawl a, a ta tawh paikhia dingin zong ki zawhthawh sawlleuleu hi (Gen. 16:3 ,4; 21:17). Kumpi thu lelhna tawh, Bethsheba zong gaikha hi (2 Samuel 11:4,5). Elijah zong, Zarephath khua mi Nu/Pa (meigong) khatbek khoi dingin a kisawl hi (1 Kings17:9). Zeisu’n a nasep kipat tung in a paseel Joseph in sihsan a, a nu Mary bekmah Nu/Pa (meigong) khat bek nutsiat hi. “Sihna in Mary, a pasal Joseph tawh khenkhia hi. A lametna leh a patauhna te ah belh ding kuamah nei nawnlo hi. Kha nih sung bang khasiat huai mahmah hi.” EGWhite, Desire of Ages, laimai 145.\nSee also ZSL 11: Zeisu' Tangthu Hawmsawn\nNu/Pa khatbek hihna pen mikhat a ding tona lianpen a hihi. Sum le paai haksatna, Nu/Pa kik tawh buaina, Pasian a ding hun a piak ding buaina, amau a it ding khawng omlai beek hiam cih launa te nei uh hi.\nA nuai a Lai Siangtho munte pan, Nu/Pa khatbek neite na-ngawn in, bang kamciam ngah uh hiam? Jeremiah 31:25; Matt. 11:28; Jeremiah 29:11; Jeremiah 32:27; Pro. 3:5,6; Isaiah 43:1, 2.\nPawlpi khat i hihna tawh, Nu/Pa khatbek omte panpih ding mawhpuak i nei hi. James in, “Pa Pasian in a siangtho biakna citak in a ngaihsut thu in: Tagahte leh meigong numeite a haksatna uh ah hoihtakin kem in” (James 1:27) na ci hi. Hi ci zop leng “Nu/Pa khatbekte haksatna” ci in. I piak ding huhna pen sumpai bek hilo hi. A tate tawmvei kepsak leng, inn nasem thei pah, tawlnga thei, thungen Lai Siangtho sim thei pah ding hi. Amau kiim a thusia piangte pan a tate puahphat sak ding hi hang. Nu/Pa khatbek omte a dingin, Pasian’ khutzat i hih theihna mun tampi tak om hi.\nAmau tungah thu i khen pahpah sangin, Nu/Pa khat bek omte koici leng, amau dinmunte tha i pia thei ding hiam?\nNu/Pa Dinmun ah Mawhpuak leh Lungnopna\nPs. 127 simin. Hih latom i thupuak bulphuhpi bang hiam? I nuntak sung i zat theih dingin bang thupuak thupi i lakhia thei ding hiam?\nMehlim huan ding na kingaihsut ciangin, meh huanna laibu cihna na zui ding hi. A kisam teng na sawh khit teh, na duh mehlim khat a nekha na hi hi. Nu/Pa hihna in, meh huan tawh kibanglo hi. Naupang khat leh khat ki bang vetlo a, khat tung a na hihdan a dang khat tungah hih lecin thudang hongpiang ding hi. Numei pasal ki lamdang ding a, a pianna uh, a lungsim puak leh a dang tampi kibanglo hi. Pasian’ gelna ah, naupangte’n Amah it in, a thu mang dingin makaih ding deih hi (Deut. 6:4-9; Ps. 78:5-7). Pasian hong sawlna “Naupang khat a totding lampi hilh in” (Pro. 22:6). Naupangte a khial ngeilo bang khawng a mawk etlo ding hi.\nNaupangte a ithuai mahmah hunpan, bangmah a kidaal zawhlohna pan, khang no suakta leh uham picing hong suak dong, Zeisu thei, a it theihna dingin pattah ding hi. Nu/Pa te’n naupang khantohna ding, “Topa thei un” (Deut. 6:4), “lungsim khempeuh tawh it” (Deut. 6:5), “A thute lungsim sungah koih” (Deut. 6:6), “Pasian’ thu i theih khempeuh tate tung hilh sawn ding” (Deut. 6:20-23) ci hi.\nDeut. 6 in a thupi nih zomto lai hi. Amasa “gen-hilh” (Deut. 6:7). Hilh cihteh, sang Laisinna leh, gen cihteh Lai Siangtho hilhcianna ahi hi. A mun nih tuakin, Lai Siangtho thu mah tawh, Nu/Pa te’n hilhkhawm pah ding hi zaw hi. Nisim innkuan biakpiakna sungah zong hilhden thei a, a thupi zaw deuh a hun la a hilhna zong om ding hi. Nisim a thupiang khempeuh te’n zong, Lai Siangtho thu kihilhna ding lampi hong hon pahpah hi (Gen. 18:19). A nihna “Hen-gelh” (Deut. 6:8,9). Thumaan thutak in eite gamtatna sungah kidawk ding “Khut”, leh ngaihsutna “Lutang,” tua te a kigelhna ding mun “Kongkhak khuam,” mipi muh theih na’ng “Kongpi” ci hi. I lungtang sungpan kipan hong luangkhia masa ding a, i innsung khit ciang leitung buppi ah pulaak ding hi.\nNu/Pa Hihna Nungzui Neihna\nGen. 18 : 18, 19 leh 1 Samuel 3 : 10-14 simin. Hih teng a om Pa nih enkaak in. amau Nu/Pa hihna in bang thu piangsak ding hiam?\nNu/Pa te’n a tate a nungzui suaksak in, Zeisu’ nungzui zong suaksak thei uh hi. Kisat kivuak na te tawh tate hilhna in thumaan leh hoih penpen hi ci in a um lai Nu/Pa tampi tak om lai hi (Pro. 22:15; 23:13; 29:15). Hih kammal te sangkhial in, tate thu mang mahmah ding deih kimlai, Nu/Pa leh Pasian langdo mi peuh suak sak zawsop hi. Lai Siangtho sungah, Nu/Pa te’n tate dikna tawh hilh ding (Eph. 6:4; Colosian 3:21), naupangte thumaan tawh hilh ding (Ps.78:5; Pro. 22:6; Isa. 38:19; Joel 1:3) ci hi.Nu/Pa te’n tate’ a ding vaihawm sak ding (2 Cor. 12:14), limhoih lak ding (Gen. 18:19; Ex. 13:8; Titu 2:2): Innkuan sung hoihtak uk ding (1Tim. 3:4,5,12), tate pilna guanna ding (Pro. 29:15,17), Pasian itna kilanghsak ding (Isa. 66:13; Ps. 10 :13; Luke 11:11).\nA dahhuai mahmah, Lai Siangtho tangthu sungah lamkhial Nu/Pa te om hi. Isaac leh Rebecca te nupa in, a tate, Esau leh Jacob bekmah pen, it tuamna nei uh hi (Gen. 25 : 28). A nungciangin Jacob in zonga ta Joseph tungah na hih leuleu hi (Gen. 37:3). Biakna makai pipa Eli na-ngawnin a tate hilhlo hi (1Samuel 3:10-14). Eli in zong Samuel pantah hi napi, a picinglo Pa khat hong suak hi (1 Sam 8:1-6). Kumpi David in, a zualzan khit banah mi that lailai a, a tate’n ama limlak bangin zui uh hi; Kumpi Manasseh in a ta dawi biakna in meihal hi (2 Kings 21:1-9), tua mah bangin Kumpi Ahaz in zong hih hi (2 Kings 16:2-4).\nHimah taleh, Lai Siangtho sungah Nu/Pa hoihte zong na om veve hi. Mordicai in Hadassah i cih, Kumpinu Esther a kem Pa hoih khat na hi hi (Esther 2:7). Job in a tate a dingin thu ngetsak tawntung hi (Job 1:4,5). Hih teng a hoih/hoihlo khempeuh lakpan pilna i sin ciat ding kisam hi.\nLai Siangtho sung a Nu/Pa te’ thu tengpan bang pilna i sin thei diam? Ei ta a hilo te tungah hih thute tawh bang thu i hilh thei ding hiam?\nA Phengzat Tapa Dokik\nPro. 22 : 6 simin. Na koici tel hiam? Aamakhan maw, kamciam maw aih kei leh lam-et huai ci ding hiam?\nNu/Pa te’n tate hilh na’ng in, hun tampi lak kul a, Pasian a theihna dingun, sanghoih ah puak kul, biakinn kah densak ding, mission nasepna ah hel tawntung le cin, ama sung a na vawh upna tawh a mah hong khangto ding hi. Amau bel cimtak mahmah taleh, nang lampan amau gupna ngah theihna ding tawlngalo a nasep kul ding hi. Nu le Pa khialhna omkei. Naupangte’n lungsim nei uh; a gamtatna bangbang Pasian mai ah amau mawhpuak a hihi.\nPawlkhat te’n “a teek ciangin tua lampi pan pialkhia lo ding hi” cih kam mal pen kamciam hi a, naupangte gupna ngah peuh dingin aamakhan daan in ngaihsun uh hi. Paunak in hong thukhun piakna ah, tuate tung teitei ding cih hilo hi. Naupangte a neutung a i hilh bangbang a khang khom hi kici bek hi. Naupang khempeuh in Nu le Pa kiangpan a ngahsawn thu te, sang ahih kei leh nial hun hong tung teitei hi.\nPasian thutawh limtak a pantah te’n bel, tua thute naupang lungsim sungah tengden a hih manin, a paikhiat uh ciangin zong naupang lungsim sung a kisuan sa te mah hong pokhia kik ding a, tua te’n innlam manawh a huupkik ding cih theihsa a hihi. Nu/Pa hoih hih ding zong ei teeltheih thu hi a, naupang lampan zong amau teeltheih thu a hihi.\nNaupang khat a lampial ciang Nu le Pa te’n bang hih ding hiam? Pasian kiang ap a, deihtak thungen ding hi. Na lungsimnat hong thei Pasian hi. Naupang tampi sim zawhloh in Amah nungngat in nusia uh hi. Tua naupang vakthaap pa, itna leh thungetsakna tawh panpih tawntung ding kisam hi. Thunget sak ding leh panpih ding zumpih peuhmah ke’n, ki mawhsak ke’n la, tua pa na donna in innkuanpih dangte awlmawhlo kha ke’n. Naupang vakthap pa in innkuan hong khenkham thei hi. Innkuan ki pumkhat na dingin, na nupa un hanciam unla, naupangte huang bawl un. Pasian in naupangte nang itzah sangin itzaw tham a hihna phawk gige in.\nEi mah i ki mawhsak pen leitung paidan hi lel hi. Khial kha mah lecin zong mailam enzaw in, Pasian’ kamciam tungah kingah ding bangzah thupi nasa hiam? Philipians 2:13.\n“Naupangte tawh kiho a, thunget ding hun la unla, tua hunte bangmah dang in sutsak peuhmah kei un. Lengla a om leh, ‘Pasian in nasep thupi hong pia a, huih mut hun nei ke’ng’ cihsan un. Tawntung hun a dingin nasem na hihlam phawk un. Na mawhpuak masa penpen naupangte ahi hi.” EGWhite, The Adventist Home, 266,267.\n“Nu/Pa te aw, banzal a na pom lai in na ta-ngek thu hilh un. No’ thu umsak un. Khutlang bek tungpan kiptak a piangthei thu a hihi. Nu/Pa te’n na lungsim uh kem un la, hoihtak leh kiptak in, naupang lungsim zol un la, amau lungsim khentatna kip a neih masiah bangmah dang lutsak kei un. A gitloh masakpen kuaitan pah kei leng a lungtangkhauh semsem ding a, pumpi khantoh tawh kizui in lungtang khauh sem sem ding hi” EGWhite, Pawlpi Thu Lamlak vol. 1. Lai 218.\nPasian’ “ta” cihin bang a cihnopna hiam? Bangci in i tel thei ding a, bang lungnopna i ngah thei ding hiam?\nPa khat in a ta te teng a piankhit ciangin, hih bangin ci hi. “ka tate teng a pian khit kum tawmno sungteng in Pasian thuman ka muh thak a om hi; A masa in, deihteel theihna om takpi: A nihna ah, mihing mawhneimi taktak a hihna” ci hi. Tua naupang te’n, hih thumaan teng bang ci hilh hi ding hiam?\nNaupangte’ deihteel theihna banghun ciangin huh leng kituak ding hiam? Koici huh ding? Eimah Pasian tungah ki ap ngaplo pipi, naupangte’n Pasian’ deihna a zuih theihna ding i koi huh thei ding hiam?\nNu/Pa langkhatbek omte tung lungsim nga un la: Na pawlpi buppi un, Nu/Pa langkhat bek omte ta bangci dan in laptohpih thei ding hiam?\nUpna lampial ta a nei Nu/Pa te koici thapiak theih ding i hi hiam?\nPrev post PASALNO NIH KEM\nNext post A Hoihpen Adventist Pilna


url: =THEIHLOH MAWHNA. Agelh ~ Thang Do Khen - Laibu Saal\nHome > Thuluui/Articles > THEIHLOH MAWHNA. Agelh ~ Thang Do Khen\nTHEIHLOH MAWHNA. Agelh ~ Thang Do Khen\nAgelh ~ Thang Do Khen\n1. I zak kikkik loh hangin ei'hangin a thanem honkhat om thei hi.\n2. I lawhcin theihlohna pawlkhatte i theihloh mawhnate' hang' hi thei hi.\n3. A thu i theihloh manin a hidingmah kisa lel-a, mite' a' dingin a dongtangpi ki hi den thei hi.\n4. I khuadak loh manin hong lamen mite kiphawk lo thei.\n5. Thu i kanloh manin phawk ding ki lawm pipite ki phawk kha lo thei hi.\n6. I tungah mi a khasiatleh hongitte hi cih phawk ding a hi hi. Khasiatna i cih pen itna kithuk lohna pan a piang a hi hi.\n7. Thusinna, muhbehna, tintante nei ngeilo-in a ngeina bangin i hilh, i makaih denleh i mite a hun zui-in khangto zolo ding hi. Naupangte' a' dingin lamkhak kisuak thei hi.\n8. I gan cinna sungah a hatte bek en khaleng, a laihawlte leh a hatlote kimu lo dinga, a laihawlte bek en leng a masate leh a nunungte kimu lo dinga, a nungte bek en leng khantohna om ngeilo ding hi. Bangtan kikaakin, kihal uh hitaleh etkhat-a i muhkim zawh nadingin huangbup sung i zai' et(lungsim zai' neih)mahmah ding kisam hi.\n9. Ei i gitnat loh luat manin midangte' a' dingin vangikpi ki suak thei hi.\n10. I nu i pate, i siate, i theihloh kal-in ki thanem-nem sak thei hi. I makaite thanemleh a tupna hong tunpih zolo dinga, i siate leh i lawmte' a' dingin lam khak ki hi ding hi. I nu i pate zong i thanem' sakleh, a nawitui uh dawnkangin, a thatang uh zang bei-in, a lungtang uh dawt lailai leng, sih hun lopi-in si le-uh nu leh pa that sazian mong lamah a na kizom kha tam?\n11. I gei-a i lawmte khat in a gen nop khat gen ngamlo hi cih theihsak napi-a, i va gensak lohna zong, "Kei kisai keng" i cihleh, "Theihloh mawhna" sazian-ah a na kihel kha diam?\n12. Hong tung thakte maingal lo hi cih thei napi-a, i leengla om' sak denleh, i teektanh-na a zangkhia lo i hi tam?\n13. "Kei a nei hilel ing; kei a vaihawm hilel ing" ci-in a hun theilo-a i ut banga i omleh a hun zui-a kalsuante' vai i buai sak ding hi.\n14. Mawtaw tung maw, meileeng tung maw, tembaw tung maw, te ah a luvai leh a khambaih ki om thei cih phawk kha lo-a, a gim namsia khat peuh i zatleh ei' hangin kiu khat-ah mi na lualua thei hi.\n15. I zakkhopna huam sungah cimawh kiko na i zakleh, "Ka mipih, ka sa pih hi kei e, amah'n zong hong thei hito kei" na cihleh, hong zasakpa in bat nei-in hong ciamteh kha tam!...I zakkhopna huam sung pen ei' gam hi pahpah hi.\n16. Zindona ah:- " Ka zinte' lakah ka an huan', ka meh bawl' te a netheilo peuh a om kha tam" cihte don sese lo-a pia suk ziau-a na dang sep san lel pen, a ne theilote gilkial pi-in na inn pan a paikhia ding a hi hi.\n17. Van zuakna ah:- "Keima' vante keima' thu" ci-in niam nono-a na khah mangleh na van a kibatpih, a pongman-a zuakte' a' dingin na dongtang ding hi.\n18. Makai hihna:- I mite' lakah thumanglo khat hiphial taleh, i ko' bawlna kammal paisuakin a mau' a' dingin guallelhna long a vawhsak i suak ding hi.\n19. Zatep ngeilo khat kiangah za i tep ciangin za zialkhat in i nuntakna second 4 tomsak kici ahihmanin i zakhu a diik kha-te' nuntakna second 1 bang kithah sak kha ding hi.\n20. I huangsunga i nektheih kung khat, kum simin i phat tuampih a hita zongin, i veengte' an-pho', puan pho'-te nisimin na liah den thei hi.\n21. Daai nawl-a i nektheih kung khat pen kumsimin a gah i ne a hita zongin, i veengte in a teh kia pawlkhat nisimin na buaipih den thei hi.\n22. I veengte teeksia om' na leh damlo om' na pen ei khangnote innkuan in luum' ziazua den leng, hong paupih theih nading uh om lo a hita zongin, na gim' lawhin, na tawl' lawh mahmah zel le-uh!\n23. I kizepdante in mite' lungsim na buahthak sak gige thei hi. Gnt:- Siama khat in a damlo bawl' pen a cisa kah den ahihmanin cih nading thei lo-a siavuanpa a kohleh, "Na puan-aang kilhcip in" a cih san ziau hi.\n24. Mi' nau, mi' tate nek-ngaih kisa in, i nek bangbang i piakleh a nu a pa' makaihna tawh na kileh bulh gige thei hi.\n25. E'n natna ginalo khat vei-in, i lawmte in tua thei kha lo-in, i ki nek-ngaihna hangin i tung panin natna hong ngah le-uh!26. "Ka thuneihna hi" ci-in gup tuam nei leng, khat pen a hilopi-in a thuaksak suak ding!\n27. "Ka thuneihna hi" ci-in thukip, lakip khinsate, kilaihlaihleh a nesa, a dawn sate kial tung dinga, nuntakpih cian om lo ding hi.\n28. I hihna leh i tavuan tawh kizui-in, i om' loh ciangin makaihna lampi a siasak ki suak hi. A khangto ding pawlkhat paktawng thei hi.\n29. Ciamnuih bawl'na ah:-\n(1) " Zawng khua theilo khua thei sak" cih om thei!\n(2) Mi' thu-ip khinkhian khat zong kipulak sak thei!\n(3) A nuinuite' lakah a zahlak zong om thei!\n(4) A kisam hetlo khat zong ki pulak thei!\n(5) A nui hetlo khat a om' le-zong pilvan huai!\n30. Hun tawp Thukhen NI ciangin theihloh mawhna a tam' luat khak ding lauhuai hi!\n"THUKHEN NI ciangin mi khempeih in phattuamna a om lo a kam paunate uh khempeuh bangin thusitna a thuak ding uh hi." Mt 12:36.\nThang Do Khen Thuluui/Articles\nItem Reviewed: THEIHLOH MAWHNA. Agelh ~ Thang Do Khen Description: Rating: 5 Reviewed By: Cinpu Zomi


url: =USA, Texas sanginn khatah sangnaupang khatin palik khat kaplum :: ZOMI DAILY\nposted on 10 October 2017 at 4:27 pm UTC+9:30 Lomkholna: News, Sawltak, USA, World\nUSA, Texas State sung aom University sanginn khatah palik khat kikaplum cih NBC News pan kiza hi. Lubbock Texas Tech University Campus sungah thupiang hi a, Monday nitaklam in akikaplum ahihi.\nKumpi thunei te genkhiatna ah Monday nitaklam in Campus Police Headquaters ah Police Officer khat kikaplum ahih manin, Texas Tech University Campus sungteng naikhatval ki khakcip hi ci’n genkhia uhhi.\nCampus Officer te’n “welfare check” abawlkawm in inndei sungah guihtheih vankham “Drug” pawlkhat mukhia uh ahih manin, tuapan in buaina akipan kici hi.\nTuabang in Drug amuh uhciangin tua Room sung aom sangnaupang khat Campus Officer te’n Police Station ah paipih uhhi ci’n Spokesman khatin genkhia hi.\nTualaitak in tua sangnaupang in thaukhat tawh Police Officer pa alu panin kapsuk a, tua Officer papen sipah hi ci’n Statement ah ki khahkhia hi.\nAmah amatsawm Police Officer akaplup khitciangin tua sangnaupang pen khetawh taisuak vingveng hi. Sanginn panin thunei te’n hih thupiang atheihphet in sangnaupang te kidopding, Campus sungah kibuknading zongunla, kikem un ci’n zaksakna Twitter tungtawn in neipah uhhi.\nTua sangnaupang pen amin Hollis A. Daniels kici a, Campus Officer te’n amanlang in zongkhiapah uhhi. Jones AT&T Stadium geinai ah nitaklam 9:30pm hunpawl in mankhia theipah uh ahih manin, Campus sungtengzong khakcip “Lockdown” nawnlo uhhi.\nLubbock County sheriff’s officials te genkhiatna ah tua sangnaupang Hollis Daniels kicipa pen kum 19 aphakhin khat hi a, San Antonio, Seguin pan ahihi ci’n genkhia uhhi. US gamsung ah thau pen kinopzat mahmah mawk hi. Sawltak #zomidaily\nPrevious: ZIUSA pan KHUADO Thupha puakna\nNext: Malaysia, Klang vengsung aom biakna sanginn khat meikang leuleu\nGuahtui tamlua ahih manin, Kuala Lumpur leh Petaling Jaya kikal mawtaw awkcip ~ ZD\nKisam sa veng Aw ~ Dong Mung